FoxBet : Αθλητικές Κυρώσεις στη Ρωσία - LesvosPost.com | ΕΙΔΗΣΕΙΣ & ΝΕΑ ΤΗΣ ΛΕΣΒΟΥ\nHome / Foxbet / FoxBet : Αθλητικές Κυρώσεις στη Ρωσία\nFoxBet : Αθλητικές Κυρώσεις στη Ρωσία\nLesvosPost.com 3/04/2022 01:30:00 μ.μ. Foxbet\nUpdate με όλες τις εξελίξεις\nΜε το μέτωπο του πολέμου να μαίνεται στην Ουκρανία, ο πλανήτης παρακολουθεί με κομμένη την ανάσα τις εξελίξεις.\nΒήμα-βήμα πως γίνεται η stoiximan εγγραφή\nΟ πόλεμος που έχει εξαπολύσει από τις 23 Φεβρουαρίου η Ρωσία στην γειτονική της χώρας, εκτός από τις επιπτώσεις σε πολιτικό, οικονομικό και κοινωνικό επίπεδο, έχει ανάλογες κυρώσεις και σε αθλητικό. Η FIFA και η UEFA έχουν κάνει την αρχή, ανακοινώνοντας μια σειρά από σοβαρές ποινές κατά των ρωσικών Ομοσπονδιών και σωματείων, ενώ εξίσου αλυσιδωτές αντιδράσεις υπάρχουν και στο εσωτερικό των χωρών της Ευρωπαϊκής Ένωσης.\nΕξάλλου, μέτρα προκειμένου να δείξουν την συμπαράσταση τους στον ουκρανικό λαό έχουν λάβει ακόμα και οι στοιχηματικές εταιρίες. Η ομάδα του Foxbet.gr έχει συγκεντρώσει παρακάτω όλες τις τελευταίες αθλητικές κυρώσεις που έχουν επιβληθεί στην Ρωσία, προκειμένου να έχετε γρήγορη και άμεση πρόσβαση στις τελευταίες πληροφορίες.\n➥Διαβάστε το πλήρες άρθρο εδω


Site Specific & Improvisation - Τεχνοχώρος Φάμπρικα\nΗ βασική ιδέα του εργαστηρίου είναι να κινηθούμε, να χορέψουμε και να επικοινωνήσουμε, αφήνοντας τον εαυτό μας να επηρεαστεί από τον ίδιο το χώρο και ό,τι αυτός περιέχει. Σχήμα, όγκο, φως, ήχους, υφές, ζώα, ανθρώπους. Αλλά και τον ίδιο μας τον εαυτό. Με κάθε κίνηση/μετακίνηση, με κάθε μικρή ή μεγάλη αλλαγή, ο χώρος αλλάζει και μαζί του και ο τρόπος που υπάρχω και κινούμαι σε αυτόν.\nΟι συμμετέχοντες καλούνται να εξερευνήσουν κινητικά τον εκάστοτε χώρο (εσωτερικό ή εξωτερικό) και να τον αλλάξουν/επηρεάσουν με κύριο υλικό τους τα σώματά τους και ό,τι οι ίδιοι φέρουν. Οι ατελείωτες δυνατότητες που προσφέρει ο ίδιος ο εξωτερικός χώρος. Αυτά που «εγώ» θέλω να «πω» ή να προσθέσω συνειδητά (εσωτερικός χώρος) με το σώμα. Και οι άλλοι.\nΣτα μαθήματα θα δοθούν ασκήσεις που θα ζεστάνουν και θα λύσουν το σώμα μας κινητικά, χορευτικά και σε επαφή (σωματική ή μη) με τα υπόλοιπα άτομα που θα συμμετάσχουν.\nΟ αριθμός των ατόμων θα είναι περιορισμένος (έως 10 άτομα) και θα παγιωθεί τέλος Φεβρουαρίου.\nΤο εργαστήριο απευθύνεται σε άτομα με ή χωρίς κάποια εμπειρία στο χορό, αλλά με καλή σχέση με το σώμα τους και την κίνηση. Απαραίτητο είναι να φοράτε άνετα ρούχα, αθλητικά παπούτσια για τους εξωτερικούς χώρους, και να έχετε μαζί σας νερό και μια αλλαξιά ρούχα για μετά.\nΓεννήθηκε στην Κομοτηνή, όπου ξεκίνησε κλασικό χορό το 1991. Σπούδασε στην Επαγγελματική σχολή χορού Δ.Θεσσαλονίκης και στο Τμήμα Φιλολογία (ειδίκευση Γλωσσολογίας) στο Α.Π.Θ. Παρακολούθησε το εργαστήρι των Vis Motrix (Κων/νος Γεράρδος) 2006-2009. Ιδρυτικό μέλος της ομάδας Aniline Dancetheatre (Θεσσαλονίκη) από το 2009 ως σήμερα με παραστάσεις και συμμετοχές σε φεστιβάλ χορού. Έχει μαθητεύσει σε Contact Improvisation & Partnering (Daelik & Delia Brett, Kirstie Simson & Christian Burns, Eckhard Muller & Daniela Schwarz, Yuya Fujinami & Emmanouela Dolianiti), Σύγχρονο χορό (Αλέξης Τσιάμογλου, David Zambrano, Ann Cooper Albright, Γιάννης Καρούνης, Έντυ Λάμε, Ερμής Μαλκότσης, Jorge Crecis, Τάσος Καραχάλιος, Χριστίνα Σουγιουλτζή, Diego De la Rosa, Horacio Macuacua, Julyen Hamilton), static trapeze και ακροβατικά εδάφους (Χριστίνα Σουγιουλτζή, Αντιγόνη Λινάρδου, Camilo Bentancor, Hana Kristlova), Butoh (Gregor Webber), σωματικό θέατρο (Eugenio Barba & Julia Varley) και ξυλοπόδαρα (Φάνης Κατέχος). Έχει συνδιοργανώσει με την χορεύτρια και χορογράφο Ειρήνη Καλογηρά το “δικό μου FEΣΤΙVAΛ ΧΟΡΟΥ” το 2016, 2017 και 2018, και με την Βίκυ Αγγελίδου το Pocket Dance Festival 2019. Ως ηθοποιός έχει βραβευτεί (βραβείο Β’ γυναικείου ρόλου) στην παράσταση «Ο Υπολοχαγός του Ίνισμορ» του Martin McDonough, (στο ρόλο της Married), σε σκηνοθεσία Σπύρου Αθηναίου (2017). Ως χορεύτρια και χορογράφος έχει βραβευτεί μαζί με τον Αλέξανδρο Γκουντινάκη το 2017 για το ντουέτο “XXXY” στο Φεστιβάλ του πολυχώρου Φάμπρικα.\nΜάθημα: Site Specific & Improvisation\nΠότε: Από Κυριακή 16/1/2022 και κάθε Κυριακή 12:00-16:00 (Θα προστεθεί, κατόπιν συνεννόησης, μία ακόμη ημέρα συνάντησης την εβδομάδα σε εξωτερικό αστικό χώρο ή πάρκο, από τέλη Φεβρουαρίου)\nΤ. (+30) 6983188790\nΚόστος: 50€/μήνα, drop in: 15€ (μέχρι τέλος Φεβρουαρίου)\n2022fabrica athensSite Specific & Improvisation


Κατονομάστε τους «κάποιους» κύριε πρωθυπουργέ | RP| Site επικαιρότητας σχολιασμού ανάλυσης ελληνικής και παγκόσμιας εμβέλειας\nα) Αυτοκατηγορήθηκε ηθελημένα ή άθελα ο πρωθυπουργός, αφού ομολόγησε, ότι οι λόγοι που η χώρα έφτασε στα μνημόνια ήταν, η κατασπατάληση του δημόσιου χρήματος, τα ελλείμματα, οι δεκάδες χιλιάδες συντάξεις μαϊμούδες και επιδόματα μαϊμούδες που χρεοκόπησαν τα Ταμεία, η γραφειοκρατία, η κακοδιαχείριση στην Τοπική Αυτοδιοίκηση. Όλα αυτά δηλαδή, που γινόντουσαν όταν κυβερνήσεις στη χώρα ήταν είτε το ΠΑΣΟΚ είτε η Νέα Δημοκρατία. Δεν κυβερνούσαν την Ελλάδα τις δεκαετίες που πέρασαν ούτε εξωγήινοι, ούτε κατακτητές αλλά ούτε κάποια άλλα κόμματα. Αυτοί κυβερνούσαν, οι σημερινοί συνέταιροι της εξουσίας. Κι αντί να ζητήσει συγνώμη από τον Ελληνικό λαό για τις ολέθριες επιλογές που έκαναν τα κόμματα της συγκυβέρνησης, στέλεχος των οποίων υπήρξε για πολλά χρόνια, ζήτησε να μην ακολουθήσουν τα κόμματα της αντιπολίτευσης αλλά να τον εμπιστευθούν οι Έλληνες πολίτες και πάλι.\nβ) Είπε ο Αντώνης Σαμαράς μεταξύ άλλων στην συνέντευξή του «Ο κόσμος δεν θέλει πρόωρες εκλογές. Θέλει να βγει Πρόεδρος της Δημοκρατίας από αυτήν τη Βουλή». Αλήθεια, είναι δυνατόν να βλέπουμε στις δημοσκοπήσεις να τάσσεται υπέρ των κομμάτων της συγκυβέρνησης μόνο το 27% – 30% των ερωτηθέντων και στο ερώτημα αν θέλουν ή όχι πρόωρες εκλογές το 55% – 65% να απαντά πως δεν θέλει! Δηλαδή ένα ποσοστό, σχεδόν διπλάσιο από αυτό που ψηφίζει τα δύο κόμματα της συγκυβέρνησης, δεν θέλει να ανατραπεί η σκληρή οικονομική πολιτική της λιτότητας! Τότε γιατί δεν ψηφίζει ΠΑΣΟΚ ή Νέα Δημοκρατία αλλά επιλέγει άλλο κόμμα; Αυτά είναι τα παραμύθια των δημοσκοπήσεων.\nΌμως παρακάτω λέει ο πρωθυπουργός: «Εγώ ξέρω πολύ καλά τους θανάσιμους κινδύνους που περικλείουν ανόητα «νταηλίκια» και επικίνδυνοι σχεδιασμοί, που θα μας φέρουν σε σύγκρουση με όλους τους εταίρους μας. Όσοι αυτά επιδιώκουν, είτε είναι ανόητοι, είτε εξυπηρετούν άλλα συμφέροντα». Κι η απορία μας εύλογη: Όταν ήταν αντιπολίτευση ο πρωθυπουργός, από το Ζάππειο κατηγορούσε την τότε κυβέρνηση Παπανδρέου για τα μνημόνια και διαβεβαίωνε πως θα διαπραγματευτεί με την Τρόικα. Τότε ήταν ανόητος ή εξυπηρετούσε ξένα συμφέροντα; Απάντηση θα δοθεί κάποια φορά;\nγ) Το πιο σημαντικό ερώτημα όμως βρίσκεται σε ένα άλλο σημείο της συνέντευξής του. Συγκεκριμένα, είπε «Να σας πω και κάτι τελευταίο: Πριν δυόμισι χρόνια, μέσα στην Ευρώπη, υπήρχαν κάποιοι που ήθελαν να «τιμωρηθεί» η Ελλάδα μας, για να παραδειγματιστούν οι υπόλοιπες χώρες της ευρωζώνης».\nΠοιοι ήταν αυτοί οι κάποιοι κύριε πρωθυπουργέ που ήθελαν να «τιμωρηθεί» η Ελλάδα μας; Δεν έχουν ονοματεπώνυμο; Ήταν οικονομικοί παράγοντες, ήταν ξένες κυβερνήσεις, ήταν ο Μανώλης κι ο Βαγγέλας από τα Σούρμενα; Ποιοι ήταν; Γιατί δεν τους κατονομάζετε; Κι αν πράγματι έτσι συνέβησαν όπως τα λέτε, γιατί ή κυβέρνησή σας αλλά και οι «εταίροι» μας δεν τους απομόνωσαν, δεν τους κατήγγειλαν; Μήπως η κυβέρνησή σας δέχθηκε τους όρους των δανειστών για να παραδειγματιστούν κι οι υπόλοιπες χώρες της ευρωζώνης; Γιατί αν η Ελλάδα δεν υπέγραφε κυρίως το πρώτο μνημόνιο, ούτε την εθνική της κυριαρχία θα είχε παραδώσει στους δανειστές αλλά ούτε εξοντωτικά μέτρα θα έπαιρνε σε βάρος των πολιτών.\nΓια τις πολυδιαφημιζόμενες μεταρρυθμίσεις στον Δημόσιο τομέα, ήταν υποχρεωμένες όλες οι κυβερνήσεις που παρέλασαν να τις έχουν πραγματοποιήσει. Αντί όμως να πράξουν το αυτονόητο, προτίμησαν να «χαρίσουν» δεκάδες δισεκατομμύρια ευρώ, χρήματα της Ευρωπαϊκής Ένωσης και των φορολογούμενων Ελλήνων πολιτών, σε «ημετέρους» και ΜΚΟ είτε για αεριτζίδικα προγράμματα (αποναρκοθετήσεις σε τρίτες χώρες που ποτέ δεν έγιναν, για δήθεν προστασία περιβάλλοντος κ.α.) είτε για έργα υποδομής που όχι μόνο δεν έχουν ολοκληρωθεί αλλά και που στοιχίζουν τρεις φορές περισσότερο από ότι στην πιο ανεπτυγμένη κι ακριβή χώρα της Ευρώπης.\nΤο συμπέρασμα επομένως που αβίαστα οι πολίτες μπορούν να βγάλουν από την συνέντευξη του πρωθυπουργού είναι πως στην προσπάθειά του να παραπλανήσει τους Έλληνες με πολιτικάντικα τερτίπια αποκάλυψε τόσο την αδυναμία του να αντιληφθεί όχι μόνο τα λάθη του όπως και τα λάθη του πολιτικού συστήματος που κυβέρνησε τη χώρα από τη μεταπολίτευση έως και σήμερα καθώς και την τραγική οικονομική κατάσταση των πολιτών (τα οργανωμένα συσσίτια σε όλες τις πόλεις της χώρας δείχνουν την κατάντια μας) καθώς επίσης την πλήρη υποταγή του στους τοκογλύφους που αποδεικνύονται αδίστακτοι αλλά κι εθνοκτόνοι. Οι πολίτες αύριο θα έχουν να επιλέξουν, από τη μια δύο κόμματα που την άγρια πολιτική των οποίων ένοιωσαν στο πετσί τους για πέντε χρόνια κι από την άλλη κόμματα της αντιπολίτευσης που υπόσχονται μια πιο κοινωνική κι εθνική διακυβέρνηση. Γι’ αυτούς τους λόγους, θα επιλέξουν την αλλαγή, γνωρίζοντας ότι αυτή η απόφασή τους εμπεριέχει κι αρκετούς κινδύνους. Κι ο χρόνος θα αποκαλύψει όπως πάντα την αλήθεια…\nΠροηγούμενο άρθροΠολλά ερωτηματικά…για το οχηματαγωγό\nΕπόμενο άρθροΤι κρύβεται κάτω από το εκκλησάκι που βρίσκεται στις κολώνες του πρώην Υπ. Παιδείας


ΒΙΝΤΕΟ: Ο Κυριάκος Μητσοτάκης στο 11ο Συνέδριο της Ν.Δ.\nΕναρκτήρια ομιλία του Προέδρου της Νέας Δημοκρατίας κ. Κυριάκου Μητσοτάκη\nΑγαπητοί Πρόεδροι της Νέας Δημοκρατίας Κώστα Καραμανλή, Αντώνη Σαμαρά, Βαγγέλη Μεϊμαράκη, αγαπητέ Πρόεδρε Σταύρο Θεοδωράκη, αγαπητοί εκπρόσωποι των άλλων κομμάτων, Νεοδημοκράτισσες και Νεοδημοκράτες, φίλες και φίλοι,\nΤο 11ο Συνέδριο της Νέας Δημοκρατίας στέλνει το μήνυμά του: Είμαστε έτοιμοι! Έτοιμοι να κάνουμε την πατρίδα μας ξανά δυνατή και περήφανη. Έτοιμοι να φέρουμε ξανά στον τόπο μας ελπίδα, αξιοπρέπεια και αυτοπεποίθηση. Είμαστε έτοιμοι να αλλάξουμε την Ελλάδα! Είμαστε σήμερα όλοι εδώ. Άνθρωποι από κάθε γωνιά της πατρίδας μας. Παλιά δοκιμασμένα στελέχη μας. Πρωταγωνιστές στις μεγάλες μας νίκες. Που σήκωσαν στους ώμους τους την παράταξη στις δύσκολες στιγμές της. Σας ευχαριστώ και σας καλωσορίζω! Είναι μαζί μας νέοι φίλοι, που ενισχύουν καθημερινά τις τάξεις μας, βλέποντας τη Νέα Δημοκρατία ως την μόνη πολιτική δύναμη που μπορεί να εκφράσει τις προσδοκίες των Ελλήνων. Τους ευχαριστώ και τους καλωσορίζω! Είναι μαζί μας διακεκριμένοι προσκεκλημένοι που θα μιλήσουν και θα μοιραστούν μαζί μας τις εμπειρίες και τις προτάσεις τους.\nΗ παρουσία τους και μόνον επιβεβαιώνει ότι η Νέα Δημοκρατία είναι το κόμμα που ανοίγεται στην κοινωνία, σπάει τα στεγανά, ανανεώνεται και προχωρά. Τους ευχαριστώ θερμά και τους καλωσορίζω! Είναι μαζί μας οι νέοι της ΟΝΝΕΔ και της ΔΑΠ που δίνουν καθημερινούς αγώνες στα Πανεπιστήμια και τα Τ.Ε.Ι., συχνά κόντρα σε δυνάμεις βίας και ανομίας. Τους ευχαριστώ και τους καλωσορίζω! Είναι μαζί μας εκπρόσωποι της κοινωνίας των πολιτών. Εκπρόσωποι της Τοπικής Αυτοδιοίκησης, επαγγελματικών ομάδων, συνδικαλιστικών ενώσεων. Είναι μαζί μας επιστήμονες, επαγγελματίες, μικρομεσαίοι επιχειρηματίες, δημόσιοι και ιδιωτικοί υπάλληλοι, αγρότες, νοικοκυρές, άνεργοι. Όλοι όσοι αποτελούν τη ραχοκοκαλιά της μεγάλης λαϊκής παράταξής μας. Μιας παράταξης που μιλάει σε όλους τους Έλληνες. Κάθε ηλικίας, μόρφωσης, επαγγέλματος ή εισοδήματος.\nΓια όλους αυτούς είμαστε σήμερα εδώ. Γιατί εμείς στο πρόσωπο κάθε Έλληνα βλέπουμε μόνο συνοδοιπόρους μας και όχι ταξικούς εχθρούς. Είναι βέβαια μαζί μας οι πρώην πρόεδροι της παράταξης.\nΟ Κώστας Καραμανλής. Που έφερε τη ΝΔ στην εξουσία μετά από 11 χρόνια, ξαναδίνοντάς της ισχυρό λαϊκό έρεισμα. Που στις δύσκολες στιγμές είπε αλήθειες. Ο Αντώνης Σαμαράς. Που κράτησε την Ελλάδα όρθια, μέσα στην Ευρώπη και αν ολοκλήρωνε τη θητεία του, σήμερα η πατρίδα μας θα ήταν πολύ καλύτερη. Ο Βαγγέλης Μεϊμαράκης. Που βρέθηκε στην ηγεσία της παράταξης σε μια κρίσιμη στιγμή της. Και απέδειξε ότι είναι πάντα μαχητής στα δύσκολα, στην πρώτη γραμμή του αγώνα. Όλοι μαζί δίνουμε μήνυμα νίκης, ενότητας, μαχητικότητας. Προσήλωσης και πίστης σε μια παράταξη που τους τίμησε και την τίμησαν. Τους ευχαριστώ ιδιαιτέρως και τους τρεις.\nΚυρίως όμως ευχαριστώ εσάς, αγαπητοί σύνεδροι, που ήρθατε από κάθε γωνιά της Ελλάδας για να βρεθείτε σήμερα μαζί μας. Σας ευχαριστώ για τη συμμετοχή σας και τη συμβολή σας στη διαμόρφωση του σχεδίου μας για την Ελλάδα που αξίζουμε. Σας ευχαριστώ που είστε ο πυλώνας της πλατιάς κοινωνικής συμμαχίας που θα φέρει στην Ελλάδα την Πολιτική Αλλαγή. Που θα σημάνει το τέλος της φαύλης τριετίας του διχασμού, της δημαγωγίας, του λαϊκισμού. Γιατί αυτός είναι ο βασικός σκοπός του Συνεδρίου μας. Να αναδείξουμε τις πολιτικές που έχει ανάγκη η χώρα για την οριστική έξοδο από την κρίση. Να επικαιροποιήσουμε και να οριοθετήσουμε τις προγραμματικές μας δεσμεύσεις προς τον ελληνικό λαό. Να επικυρώσουμε τους κεντρικούς άξονες της πολιτικής μας, τις αρχές και τις θέσεις με τις οποίες είμαστε έτοιμοι να κυβερνήσουμε την Ελλάδα. Να δείξουμε στις Ελληνίδες και στους Έλληνες ότι υπάρχει άλλος δρόμος.\nΝα στείλουμε το μήνυμα ότι δεν συμβιβαζόμαστε με τα ψέματα, την ανικανότητα και τη φαυλότητα των σημερινών κυβερνόντων. Να αποδείξουμε και στους πιο καχύποπτους ότι είμαστε έτοιμοι να αλλάξουμε την Ελλάδα. Αυτός ο στόχος δεν είναι μόνο κομματικός. Είναι εθνικός. Γιατί αφορά το ίδιο το μέλλον της πατρίδας μας. Για αυτή την προσπάθεια συνδράμουν με αίσθημα ευθύνης και πολλοί σημαντικοί άνθρωποι που δεν είναι κατ’ ανάγκη μέλη ή ψηφοφόροι μας. Αυτή είναι μια μεγάλη κατάκτηση της Νέας Δημοκρατίας. Είναι αποτέλεσμα της συστηματικής διεύρυνσης και ανανέωσης που επί δύο χρόνια υλοποιούμε. Και με αυτήν τη σκέψη θέλω να κάνω μια ειδική αναφορά στην παρουσία της Πρόεδρου του Κινήματος Αλλαγής και του Επικεφαλής του Ποταμιού που θα έρθει σε λίγο. Είναι αλήθεια ότι ο χώρος που εκπροσωπείς ήταν για πολλές δεκαετίες ο ιστορικός αντίπαλος της Νέας Δημοκρατίας. Όμως η εθνική ανάγκη της αντιμετώπισης της κρίσης μας έφερε πλάι – πλάι, συμμάχους στο ανάχωμα απέναντι στην μεγαλύτερη πρόκληση που αντιμετώπισε η σύγχρονη Ελλάδα. Και τα καταφέραμε.\nΗ Κυβέρνηση Σαμαρά – Βενιζέλου κατάφερε να κρατήσει την Ελλάδα στην Ευρωζώνη και να δρομολογήσει την έξοδο από την κρίση. Διότι στην υπηρεσία του εθνικού αυτού στόχου βάλαμε στο πλάι όλα όσα επί δεκαετίες μας χώριζαν και προτάξαμε όσα μας ένωναν. Βάλαμε την πατρίδα πάνω από τα κόμματα. Ως υπεύθυνοι, ως πατριώτες πολιτικοί. Εξακολουθούμε να έχουμε σημαντικές διαφορές. Όμως πιστεύω και ελπίζω ότι το Κίνημα Αλλαγής θα συμβάλλει στις αναγκαίες μεταρρυθμίσεις και τον εκσυγχρονισμό της Ελλάδας. Ευχόμαστε καλή επιτυχία στο έργο του.\nΑγαπητέ Πρόεδρε Σταύρο,\nΟι διαφορές μας με το χώρο που εσύ εκπροσωπείς είναι –κατά την δική μου κρίση– συχνά δυσδιάκριτες. Είναι αλήθεια ότι το Ποτάμι αποτέλεσε και αποτελεί έναν πολιτικό χώρο μεταρρυθμιστικό, συνεπή και υπεύθυνο. Χαίρομαι για την παρουσία σου στο Συνέδριό μας.\nΤο βάρος της ευθύνης που πέφτει στους ώμους μας είναι μεγάλο. Μια κοινωνία αποκαμωμένη και συχνά οργισμένη δυσπιστεί απέναντι στους πολιτικούς και τα κόμματα. Η ζημιά που έγινε τα τελευταία τρία χρόνια δεν είναι μόνο οικονομική. Τα ψέματα, η ανικανότητα, και η αλαζονεία της χειρότερης κυβέρνησης που γνώρισε ποτέ ο τόπος δηλητηριάζουν το δημόσιο βίο και διχάζουν τους πολίτες. Έχουμε χρέος να ενώσουμε το λαό. Να αποκρούσουμε τους ψεύτικους διχασμούς. Να μιλήσουμε σε όλους τους Έλληνες. Να τους πείσουμε ότι υπάρχει άλλος δρόμος. Ότι με θάρρος, σωστή προετοιμασία, σχέδιο, και αποφασιστικότητα μπορούμε να βγάλουμε οριστικά τη χώρα από την κρίση. Και ότι οι επόμενες εκλογές δεν είναι για τις καρέκλες της εξουσίας, αλλά για τους πολίτες και τη ζωή τους. Αυτό θα έκανε και ο ιδρυτής μας Κωνσταντίνος Καραμανλής, αν ήταν στη θέση μας. Δεν είμαστε καταδικασμένοι από τη μοίρα μας να ζούμε στην ανέχεια. Αξίζουμε καλύτερα. Και θα διεκδικήσουμε αυτό το καλύτερο μέλλον με μπροστάρη τη Νέα Δημοκρατία.Η μεγάλη πολιτική αλλαγή έρχεται. Το ποτάμι δεν γυρίζει πίσω και σε αυτό είμαι σίγουρος ότι συμφωνεί και η Φώφη και ο Σταύρος.\nΌλοι καταλαβαίνουν ότι κ. Τσίπρας δεν αξίζει άλλη ευκαιρία. Του δόθηκε, δύο φορές, η δυνατότητα να κυβερνήσει και απέτυχε οικτρά. Το λογαριασμό των ψεμάτων, της ανικανότητας και της διαφθοράς τον πληρώνουν οι Έλληνες πολίτες. Ο αγώνας, όμως, μέχρι τις εκλογές δεν θα είναι εύκολος. Δεν με φοβίζει ότι απέναντί μας έχουμε ένα καθεστώς. Ας το καταλάβει ο κ. Τσίπρας ότι αντέχουμε ακόμη και τη χειρότερη λάσπη, τη συκοφαντία και χυδαιότητα της κυβέρνησής του. Η μεγάλη πρόκληση είναι άλλη. Να πείσουμε τους πολίτες ότι πρώτα από όλα εμείς έχουμε αλλάξει για να τους ζητήσουμε να μας εμπιστευθούν να αλλάξουμε την Ελλάδα. Γι’ αυτό και το 11ο Συνέδριό μας είναι διαφορετικό από τα προηγούμενα. Στέλνει ένα ξεκάθαρο μήνυμα ελπίδας στην ελληνική κοινωνία. Είμαστε έτοιμοι. Έτοιμοι να αλλάξουμε την Ελλάδα. Με ξεκάθαρες προτεραιότητες. Με συνεκτικό σχέδιο. Και με κατάλληλους ανθρώπους που θα το εφαρμόσουν.\nΓια αυτό θέλω να ευχαριστήσω όλες και όλους όσοι συνέβαλαν και συνεχίζουν να συμβάλλουν στην τελική διαμόρφωση των θέσεων και του σχεδίου μας – του σχεδίου της Νέας Δημοκρατίας για την Ελλάδα που μας αξίζει. Ειδικά τους ανθρώπους που ήλθαν κοντά μας για το σκοπό αυτό. Εμπειρογνώμονες και ειδικοί επιστήμονες. Διακεκριμένοι επαγγελματίες από τον ιδιωτικό και τον δημόσιο τομέα. Νέες και νέοι. Άνθρωποι από κάθε γωνιά της χώρας, από κάθε πολιτικό χώρο, που ανταποκρίθηκαν στο κάλεσμά μας. Ένωσαν τις δυνάμεις τους μαζί μας, προσφέροντάς μας τις εμπειρίες τους, τις ιδέες τους και το χρόνο τους. Και πάνω από όλα την πίστη και τον ενθουσιασμό τους στο δύσκολο αυτό εγχείρημα. Κάνουμε την ανανέωση πράξη κάθε μέρα. Κάνουμε την αξιοκρατία πράξη κάθε μέρα. Ο καθένας κρίνεται ανάλογα με τις ικανότητές του, τη διάθεση του για προσφορά. Όχι ανάλογα με τις γνωριμίες του. Κάνουμε την οικονομική μας εξυγίανση πράξη κάθε μέρα. Κάνουμε τη διαφάνεια πράξη κάθε μέρα. Στο φάκελο του συνεδρίου θα βρείτε τον οικονομικό μας απολογισμό. Τον έχουμε ήδη αναρτήσει στο διαδίκτυο. Έχουμε μειώσει τις λειτουργικές μας δαπάνες από 8,2 εκ. στα 2,4 εκ. ευρώ, μέσα σε δύο χρόνια. Έχουμε συγκεντρώσει παραπάνω από 1,5 εκ ευρώ από 101,000 μέλη μας που μας συνδράμουν οικονομικά μέσα από την κάρτα μέλους.\nΣας ευχαριστώ από καρδιάς για την έμπρακτη στήριξη σας σε αυτούς τους δύσκολους καιρούς. Όπως ευχαριστώ την Οργανωτική Επιτροπή του Συνεδρίου μας και τον πρόεδρο κ. Κωστή Χατζηδάκη. Όλα τα στελέχη της Διοίκησης της Νέας Δημοκρατίας. Και βέβαια ευχαριστώ ιδιαίτερα τους 150 χιλιάδες συμπολίτες μας που απάντησαν στα θεματικά μας ερωτηματολόγια κατά την προσυνεδριακή μας πορεία, που ξεκίνησε στις 8 Οκτωβρίου και κορυφώνεται αυτό το Σαββατοκύριακο.\nΣτα θεματικά προσυνέδριά μας με τη συμμετοχή όλων σας, διαμορφώσαμε αρχές και θέσεις: Για τους εργαζόμενους και τους άνεργους. Για τους Νέους. Για εκείνους που χρειάζονται στήριξη και αλληλεγγύη. Για τις επιχειρήσεις και την επανεκκίνηση της οικονομίας. Για το Μεταναστευτικό – Προσφυγικό. Για τους Αγρότες και την ανάπτυξη στην Περιφέρεια. Για την καθημερινότητα και την ασφάλεια των Ελλήνων. Για έναν Νέο Πατριωτισμό. Για το Περιβάλλον, τις φυσικές καταστροφές και την πολιτική προστασία. Τα συμπεράσματα των προσυνεδρίων συμπυκνώνονται στο έντυπο που βρίσκεται στο φάκελο σας. Συνιστούν το πλαίσιο του προγραμματικού μας λόγου. Για το πως θα μειώσουμε το φόρους και θα εξυγιάνουμε το κράτος. Για το πως θα προσελκύσουμε επενδύσεις. Για το πως θα προσφέρουμε ένα δίκτυ προστασίας στους πιο αδύναμους. Για το πως θα κάνουμε τις γειτονιές μας ασφαλείς. Για το πως θα αναβαθμίσουμε την υγεία και την παιδεία. Για να βγούμε επιτέλους από το τέλμα που μας βύθισε η σημερινή Κυβέρνηση. Να ξεφύγουμε οριστικά από τη μιζέρια και να δημιουργήσουμε νέες δουλειές.\nΝα πάμε από την Ελλάδα των επιδομάτων στην Ελλάδα των ευκαιριών. Παράλληλα θα εκτυλίσσονται και οι εργασίες του Κοινωνικού Συνεδρίου. Μια ακόμα καινοτομία που αναδεικνύει το κοινωνικό πρόσωπο της Νέας Δημοκρατίας και το άνοιγμά της στην κοινωνία των πολιτών. Ζητώ την ενεργό συμμετοχή σας σε όλες αυτές τις ενότητες. Ζητώ τις απόψεις και τις ιδέες σας για όλα τα ζητήματα. Πάνω από όλα όμως ζητώ την εμπιστοσύνη σας και τον ενθουσιασμό σας. Από την Κυριακή το βράδυ εσείς θα είστε οι πρωταγωνιστές στην εθνική προσπάθεια για την Ελλάδα που μας αξίζει. Από την Κυριακή το βράδυ εσείς θα είστε οι πρεσβευτές του σχεδίου της Νέας Δημοκρατίας. Από την Κυριακή το βράδυ το ρολόι για τις εκλογές χτυπά αντίστροφα.\nΝεοδημοκράτισσες και Νεοδημοκράτες, φίλες και φίλοι,\nΚηρύσσω την έναρξη του 11ου Συνεδρίου Αρχών και Θέσεων της Νέας Δημοκρατίας. Του Συνεδρίου που στέλνει σε κάθε γωνιά της χώρας το μήνυμα της ελπίδας. Το μήνυμα της αισιοδοξίας. Το μήνυμα της μεγάλης Πολιτικής Αλλαγής. Ενωμένοι θα φέρουμε ξανά το χαμόγελο στα χείλη και την αισιοδοξία στη ψυχή των Ελλήνων. Είμαστε έτοιμοι να αφήσουμε πίσω το χθες και να διεκδικήσουμε το αύριο για την πατρίδα μας. Είμαστε έτοιμοι να αλλάξουμε την Ελλάδα!\n11ο ΣΥΝΕΔΡΙΟΚΥΡΙΑΚΟΣ ΜΗΤΣΟΤΑΚΗΣΝΔΝΕΑ ΔΗΜΟΚΡΑΤΙΑΣΥΝΕΔΡΙΟ


Ενημέρωση – ΓΕΩΡΓΙΟΣ ΤΡΟΜΠΟΥΚΗΣ ΚΤΗΝΙΑΤΡΟΣ\nΗ λεϊσμανίαση είναι μια παρασιτική νόσος, που προκαλείται από ένα πρωτόζωο με το όνομα Leismania Infantum. Είναι σημαντική για τον κτηνιατρικό κλάδο διότι μεταδίδεται κυρίως στους σκύλους, προκαλώντας μια βαριά ασθένεια, η οποία συνήθως καταλήγει σε θάνατο εάν δεν θεραπευτεί κατάλληλα. Επίσης, οι σκύλοι θεωρούνται βασική πηγή μόλυνσης για άλλους σκύλους, αλλά και για τον άνθρωπο. Ο σκύλος είναι το πιο αγαπητό κατοικίδιο για τις οικογένειες των αναπτυγμένων και αναπτυσσόμενων χωρών και η υγεία αυτών των πιστών συντρόφων είναι εξαιρετικά σημαντική για τους ιδιοκτήτες τους.\nΈχει αναφερθεί ότι η νόσος προσβάλλει τους άγριους κυνίδες, τις γάτες και τα άλογα, στις ίδιες περιοχές όπου η νόσος ενδημεί στους σκύλους. Η λεϊσμανίαση είναι όντως μία από τις σοβαρότερες ζωονόσους σε παγκόσμιο επίπεδο και αιτία ασθένειας όχι μόνο για τους σκύλους αλλά και για τους ανθρώπους.\nΗ ανθρώπινη λεϊσμανίαση, που προκαλείται από διάφορα είδη λεϊσμανίας, περιλαμβάνει μια ομάδα ασθενειών ζωονοσογόνου και ανθρωπονοσογόνου χαρακτήρα. Σε αυτές συμπεριλαμβάνεται η σπλαχνική λεϊσμανίαση(LV), που επηρεάζει τα εσωτερικά όργανα, και είναι θανατηφόρα αν δεν θεραπευτεί κατάλληλα, και οι δερματικές και βλεννοδερματικές μορφές(LC), που προσβάλλουν το δέρμα και τις βλεννο-επιδερμικές συνδέσεις. Μερικές φορές αυτές οι μορφές θεραπεύονται με φυσικό τρόπο, αφήνοντας ωστόσο παραμορφωτικές ουλές. Η λεϊσμανίαση είναι μια από τις κύριες επιδημικές νόσους που μαστίζουν τους φτωχότερους λαούς του κόσμου, κυρίως στις αγροτικές και προαστιακές περιοχές.\n2.Ποιά είδη λεϊσμανίας μεταδίδονται στους σκύλους;\nΤο σημαντικότερο είδος λεϊσμανίας για το σκύλο είναι η L.infantum στον Παλαιό Κόσμο, που είναι συνώνυμο του L.chagasi στηνΚεντρική και Νότια Αμερική. Στην πραγματικότητα, θεωρείται ότι το L.infantum μεταφέρθηκε στην αμερικανική ήπειρο μέσω των σκύλων των Ευρωπαίων αποικιστών κατά τον αποικισμό της Νότιας Αμερικής.\n3.Πώς μεταδίδεται η λεϊσμανίαση στον σκύλο;\nΗ λεϊσμανία είναι ένα διφασικό παράσιτο,το οποίο για να ολοκληρώσει τον κύκλο της ζωής του χρειάζεται δύο ξενιστές. Ένα έντομο-φορέα με την κοινή ονομασία “σκνίπα”, που ανήκει στην ομάδα των φλεβοτόμων και φιλοξενεί την εξωκυτταρική μορφή εντερικών μαστιγωτών (flagellate),τη λεγόμενη “προμαστιγωτή” και ένα θηλαστικό μέσα στο οποίο αναπτύσσεται η ενδοκυτταρική μορφή, που ονομάζεται “αμαστιγωτή”. Όταν ένας θηλυκός φλεβοτόμος τρέφεται με αίμα θηλαστικού, εμβολιάζει σε αυτό προμαστιγωτά μέσω της προβοσκίδας του. Οι φλεβοτόμοι απομυζούν τα γεύματα αίματος τσιμπώντας τους σκύλους κυρίως στις περιοχές δέρματος\nπου ειναι ελλιπώς καλυμμένες, όπως το κεφάλι, η μύτη,τ α πτερύγια του αφτιού, η βουβωνική και περιπρωκτική περιοχή. Μόλις το παράσιτο εγχυθεί στο δέρμα του σπονδυλωτού ξενιστή, έχει ως αποτέλεσμα την ταχεία φαγωκυττάρωση από τα μακροφάγα. Το μακροφάγο περικυκλώνει το παράσιτο σχηματίζοντας ένα κυστίδιο, το λεγώμενο “φαγόσωμα”, και προσπαθεί να το σκοτώσει με τις μη ειδικές αμυντικές ενέργειές του. Ωστόσο, η λεϊσμάνια είναι ικανή να ξεφύγει από τις μακροφαγικές άμυνες, καταφέρνοντας να επιβιώσει και να πολλαπλασιάζεται στα μακροφάγα. Η επέκταση της μόλυνσης εξαρτάται από την αποτελεσματικοτήτα της ανοσοαπόκρισης του ξενιστή. Τα παράσιτα μπορούν στη συνέχεια να μεταφερθούν σε άλλους φλεβοτόμους, όπου τα αμαστίγωτα, που προσέλαβαν με το γεύμα αίματος, απελευθερώνονται από τα κύτταρα των θηλαστικών στα οποία βρισκονταν και μετατρέπονται σε προμαστιγωτά. Η φυσική μεταφορά επαληθεύεται μόνο στις περιοχές όπου υπάρχουν κατάλληλοι φορεις. Η επιβίωση του παρασίτου κατά τη διάρκεια του χειμώνα εξασφαλίζεται κυρίως από την παρουσία του στους μολυσμένους σκύλους, καθώς δεν έχει αποδειχθεί ποτέ καμία μετάδοση λεϊσμανίας μέσω των ωοθηκών στο έντομο-φορέα.\n4.Ποιά είναι τα χαρακτηριστικά των φορέων λεϊσμανίασης;\nΟι θηλυκοί φλεβοτόμοι του γένους Phlebotomus είναι οι κύριοι φορείς της λεϊσμάνιας. Τέτοιες σκνίπες υπάρχουν όλο το χρόνο κυρίως στις τροπικές χώρες ή είναι ενεργές κατά τους θερμούς μήνες του χρόνου στις χώρες με εύκρατο κλίμα. Οι ενήλικοι φλεβοτόμοι δραστηριοποιούνται το λυκόφως και τη νύχτα από την άνοιξη έως το τέλος του φθινοπώρου στη λεκάνη της Μεσογείου και ολόκληρο το χρόνο στη Νότια Αμερική.\nΟι φλεβοτόμοι δραστηριοποιούνται όταν η θερμοκρασία περιβάλλοντος κυμαίνεται μεταξύ 15 και 28 βαθμών Κελσίου και συνοδεύεται πάντα από αυξημένη σχετική υγρασία και απουσία ανέμου ή βροχής. Οι φλεβοτόμοι πετούν σε αποστάσεις που κυμαίνονται από 200 μέτρα έως 2,5 χλμ και έχουν τάση να εισέρχονται στα σπίτια τη νύχτα ελκόμενοι από τον θετικό φωτοτροπισμό τους.\n5.Υπάρχουν αποδείξεις για τη μετάδοση της λεϊσμανίασης στους σκύλους που να αποδίδονται σε φορείς διαφορετικούς από τους φλεβοτόμους;\nΟι σκνίπες είναι τα μοναδικά αρθρόποδα που έχουν προσαρμοστεί στη βιολογική μετάδοση της λεϊσμανίας. Η άμεση μετάδοση από σκύλο σε σκύλο θεωρείται στις Η.Π.Α. υπεύθυνη για την μόλυνση από τη λεϊσμανία σκύλων που ανήκουν μόνο στη ράτσα φόξ χάουντ, χωρίς να υπάρχουν γνωστοί φορείς. Ωστόσο,αυτή η υπόθεση δεν έχει επιβεβαιωθεί ακόμη από δοκιμές. Η διαπλακούντια μετάδοση της μόλυνσης στους σκύλους μοιάζει με σπάνιο συμβάν, ωστόσο είναι πιθανή. Πρόσφατα αναφέρθηκε και η αφροδίσια μετάδοση στον σκύλο. Έχει κατεγραφεί και η μετάδοση μέσω της χρήσης μολυσμένου αίματος, η οποία παρουσιάζει ιδιαίτερο ενδιαφέρον στις περιοχές όπου οι δωρήτες αίματος θα μπορούσαν να είναι φορείς της μόλυνσης. Ωστόσο, οι τρόποι μετάδοσης που δεν συνδέονται με τους φλεβοτόμους φορείς, δεν διαδραματίζουν σπουδαίο ρόλο στη φυσική ιστορία και στην επιδημιολογία της λεϊσμανίασης.\n6.Η λεϊσμανίαση των σκύλων παρατηρείται και σε μη ενδημικές περιοχές;\nΗ λεϊσμανίαση έχει διαγνωστεί και σε μη ενδημικές χώρες σε σκύλους που έζησαν ή ταξίδεψαν σε ενδημικές περιοχές. Σπάνια αναφέρονται περιπτώσεις λεϊσμανίασης υποθετικά σε αυτόχθονες και σε μη ενδημικές περιοχές. Αυτό εξηγείται κυρίως με τη μετακίνηση οχημάτων ή άλλων μέσων που μετέφεραν ακούσια μολυσμένους φλλεβοτόμους.\n7.Ποιές είναι οι απόψεις για τη δημόσια υγεία που συνδέονται με τη λεϊσμανίαση των σκύλων1\nΟι σκύλοι θεωρούνται η πιο σημαντική πηγή L.infantum για τους ανθρώπους. Η παρουσία μολυσμένων σκύλων κοντά σε ανθρώπους συνδέεται βέβαια με τη μετάδοση λοιμώξεων, αλλά η παρουσία ενός μολυσμένου σκύλου στο σπίτι δεν φαίνεται να αυξάνει σημαντικά τον κίνδυνο μόλυνσης για την ίδια την οικογένεια, όταν η μετάδοση έχει ήδη συμβεί σε αυτήν την περιοχή.\nΠαρ’ όλα αυτά, ο κίνδυνος για τους ιδιοκτήτες των σκύλων με λεϊσμανίαση είναι μάλλον πολύ περιορισμένος και σε κάθε περίπτωση σχεδόν παρεμφερής με εκείνο των ανθρώπων που κατοικούν στην ίδια περιοχή (με ή χωρίς σκύλους).\n8.Ποιά είναι τα συνηθέστερα κλινικά συμπτώματα της λεϊσμανίασης;\nΤα κύρια κλινικά συμπτώματα της λεϊσμανίασης περιλαμβάνουν επιδερμικά συμπτώματα,γενικευμένη λεμφαδενομεγαλεία,σταδιακή απώλεια σωματικού βάρους, μυϊκή ατροφία, απώλεια όρεξης, δυσανεξία στην άσκηση, λήθαργο, σπληνομεγαλία, πολυουρία και πολυδιψία, οφθαλμικές βλάβες, επίσταξη, ονυχογρίπωση, χωλότητα, έμετο και διάρροια.Υπάρχει, ωστόσο, και μία ευρεία ποικιλία ακαθόριστων κλινικών συμπτωμάτων. Αυτό αποδίδεται στους διαφορετικούς παθογενετικούς μηχανισμούς της νόσου.\n9.Ποιά είναι τα βήματα που προτείνονται για να γίνει σωστή διάγνωση της λεϊσμανίασης των σκύλων;\nΗ διάγνωση της λεϊσμανίασης των σκύλων είναι μια πολύπλοκη διαδικασία που απαιτεί τη σύνθεση διαφόρων στοιχίων, τα οποία αν συνδιαστούν οδηγούν σε μια πιθανή διάγνωση. Η επίτευξη ενός τέτοιου συμπεράσματος απαιτεί την ταυτόχρονη ύπαρξη ενός συνδιασμού κλινικών συμπτωμάτων, κλινικο-παθολογικών ανωμαλιών και θετικής έκβασης συγκεκριμένων εργαστηριακών εξετάσεων.\nΣε σκύλους με κλινικά συμπτώματα και/ή κλινικο-παθολογικές ανωμαλίες συμβατές με τη λεϊσμανίαση είναι απαραίτητο να γίνει μια παρασιτολογική επιβεβαίωση. Η παρουσία του παρασίτου μπορεί να διαπιστωθεί με έμμεσες μεθόδους (αντισώματα στον ορό κατά της λεϊσμανίας) ή άμεσες μεθόδους (ολόκληρο παράσιτο ή παρασιτικό DNA).\nΗ ανίχνευση ειδικών αντισωμάτων στον ορό κατά της λεϊσμάνιας (IgG), μπορεί να πραγματοποιηθεί με ποσοτικές ορολογικές τεχνικές όπως η εξέταση ανοσοφθορισμού (IFAT) ή η δοκιμή ELISA (enzyme-linked immunosorbent assay).\nΗ ανίχνευση του ειδικού DNA του παρασίτου στους ιστούς μέσω του PCR είναι μια εξαιρετικά ευαίσθητη και εξειδικευμένη εξέταση. Η εξέταση αυτή μπορεί να γίνει σε δείγματα ιστών, σε αίμα, σε σωματικά υγρά, ή ακόμη και σε ιστιπαθολογικά δείγματα. Η εξέταση PCR σε μυελό των οστων, λεμφογάγγλια, σπλήνα ή επιδερμίδα έχει καλύτερα αποτελέσματα. Αυτή η μέθοδος είναι ευαίσθητη, σε βαθμό δηλαδή που να διαπιστώνει την ύπαρξη πολύ χαμηλών παρασιτικών φορτίων. Η εξέταση PCR είναι τόσο ευαίσθητη που συχνά προκύπτει θετική στις ενδημικές περιοχές ακόμη και σε κλινικά υγιή ζώα.\n10.Πρέπει να πραγματοποιούνται διαγνωστικές έρευνες και σε σκύλους κλινικά υγιείς που κατοικούν στις ενδημικές περιοχές;\nΟι υγιείς σκύλοι που ζουν ή που έχουν παραμείνει για κάποιο διάστημα σε ενδημική περιοχή, θα πρέπει να υποβάλλονται σε εξέταση αντισωμάτων κατά της λεϊσμανίασης, κατόπιν συμφωνίας με τους ιδιοκτήτες, για να αξιολογείται πρώιμα η παρουσία μόλυνσης, πριν εκδηλωθεί πλήρως η ασθένεια. Ο πρώιμος εντοπισμός της ασθένειας, οφελεί σε μεγάλο βαθμό τον ασθενή όσον αφορα τη θεραπεία.\nΓια τον λόγο αυτόν συνιστάται να ελέγχχονται τουλάχιστον ανά 6 μήνες.\n11.Ποιά είναι η αποτελεσματικότερη θεραπεία για τη λεϊσμανίαση των σκύλων;\nΗ αντιμονιακή Ν-μεθυλο-γλυκαμίνη, η αμινοσιδίνη και η μιλτεφοσίνη είναι μέχρι σήμερα τα μοναδικά καταχωρισμένα φάρμακα στην Ευρώπη για τη θεραπεία της λεϊσμανίασης των σκύλων.(Εμπορικά σκευάσματα = GLUCANTIME, MILTEFORAN, ZILAPOYR)\nΟ συνδυασμός αντιμονιακής-Ν-μεθυλο-γλυκαμίνης ή μιλτεφοσίνης με την αλλοπουρινόλης θεωρείται προς το παρόν η αποτελεσματικότερη θεραπεία. Παρά τη βέλτιστη αποτελεσματικότητά της in vitro, δεν έχει βρεθεί κατάλληλη χρήση της αμινοσιδίνης στην κλινική πράξη εξαιτίας της υψηλής νεφροτοξικότητας και ωτοτοξικότητας.\n12.Ένας σκύλος που έχει ιαθεί μπορεί να μολυνθει ξανα;\nΗ αναμόλυνση στις ενδημικές περιοχές, όπου οι σκύλοι ζουν στο ύπαιθρο, είναι πολύ πιθανή. Οι σκύλοι που ζουν στις ενδημικές περιοχές είναι συνεχώς εκτεθημένοι στα τσιμπήματα των φλεβοτομων, στην διάρκεια της εποχής μετάδοσης. Έχει αποδειχθεί ότι οι σκύλοι μπορεί να τσιμπηθούν από φλεβοτόμους εκατοντάδες φορές στη διάρκεια μιας νύχτας. Είναι πολύ πιθανό ότι αυτοί οι σκύλοι, οι οποίοι είναι αρχικά σε θέση να αντισταθούν στην μόλυνση, να υποκύψουν στο τέλος, όταν το παράσιτο επιτίθεται συνεχώς.\n13.Πότε μπορώ να περιμένω υποτροπή/αναμόλυνση μέτα την θεραπεία;\nΔεν είναι δυνατόν να προβλεφθεί αν και πότε ένα ζώο που έχει κάνει θεραπεία για λεϊσμανίαση μπορεί να υποτροπιάσει. Ούτε είμαστε ακόμη σε θέση να διακρίνουμε τις υποτροπές από τις αναμολύνσεις. Κάθε ζώο έχει μια ατομική απόκριση στην ειδική θεραπεία, η οποία πιθανότατα θα καθορίζεται από την υποκείμενη κατάσταση του ανοσοποιητικού του συστήματος.\nΜπορεί να αναφερθεί ως μέσος όρος των χρόνων υποτροπής/αναμόλυνσης 15-18 μήνες, με μερικα περιστατικά να υποτροπιάζουν πολύ πιο πριν και άλλα να μην παρουσιάζουν υποτροπές ακόμη και για 5-7 χρόνια.\n14.Ποιοί είναι οι δείκτες που επιτρέπουν τη διάγνωση μιας υποτροπής/αναμόλυνσης μετά τη χρήση μιας ειδικής αποτελεσματικής θεραπείας;\nΜπορεί να θεωρηθεί ότι έχει συμβεί υποτροπή/αναμόλυνση σε άνα ζώο που έχει λάβει θεραπεία πιο πριν,\n-όταν παρουσιάζονται συγχρόνως επανεμφάνιση/επιδείνωση των συμβατικών συμπτωμάτων.\n-αύξηση των τίτλων των αντισωμάτων(τουλάχιστον δύο αραιώσεις).\nΠροφανώς, η άμεση εμφάνιση παρασιτικού φορτίου σε επίπεδο μυελού των οστών-λεμφογαγγλίων θα αρκεί για να το επιβεβαιώσει.


Ο Ιησούς Καθαρίζει Ξανά τον Ναό | Η Ζωή του Ιησού\nΔΙΑΒΑΣΤΕ ΣΤΗ(Ν) Έβε Ίμπο Αγγλική Αζερμπαϊτζανική Αζερμπαϊτζανική (κυριλλικό αλφάβητο) Αμχαρική Αραβική Αρμενική Βιετναμική Βουλγαρική Γαλλική Γερμανική Γεωργιανή Γκα Γκουαρανί Γκουν Γκουτζαράτι Γουαράι-Γουαράι Γουολισιακή Δανική Εβραϊκή Ελληνική Εσθονική Εφίκ Ιαπωνική Ιλόκο Ισπανική Ισόκο Κέτσουα (Κούσκο) Καζακική Καμποτζιανή Καταλανική Κεμπουάνο Κικαόντε Κικούγιου Κικόνγκο Κινιαρουάντα Κιργισιανή Κιριμπάτι Κιρούντι Κισόνγκε Κορεατική Κρεολή της Αϊτής Κρεολή του Μαυρίκιου Κρεολή των Σεϋχελλών Κροατική Κόνγκο Λινγκάλα Λουγκάντα Λούο Μάγια Μαλγασική Μαλτεζική Μιανμάρ Μουρ Μπικόλ Νορβηγική Ντάνγκμε Ολλανδική Ορόμο Οσετική Ουγγρική Ουζμπεκική Ουκρανική Ουρούντ Πίτζιν των Νησιών Σολομώντος Πανγκασινάν Παπιαμέντο (Κουρασάο) Περσική Πολωνική Πορτογαλική Ρουμανική Ρωσική Σάνγκο Σαμόαν Σεπέντι Σερβική Σερβική (λατινικό αλφάβητο) Σιλόζι Σιναλεζική Σλαβική της ΠΓΔΜ Σλοβενική Σουαχίλι Σουαχίλι (Κονγκό) Σουηδική Σράναν Σόνα Τάι Ταγκαλόγκ Ταταρική Ταϊτική Τιγκρίνια Τουρκική Τουρκομανική Τούβαλου Τούι Τσιμπέμπα Τσιτουμπούκα Τσιτσέουα Τσιτόνγκα Τσότσιλ Φίτζι Χιλιγκαϊνή\nΚαθαρίζει Ξανά τον Ναό\nΜΑΤΘΑΙΟΣ 21:12, 13, 18, 19 ΜΑΡΚΟΣ 11:12-18 ΛΟΥΚΑΣ 19:45-48 ΙΩΑΝΝΗΣ 12:20-27\nΟ ΙΗΣΟΥΣ ΚΑΤΑΡΙΕΤΑΙ ΜΙΑ ΣΥΚΙΑ ΚΑΙ ΚΑΘΑΡΙΖΕΙ ΤΟΝ ΝΑΟ\nΟ ΙΗΣΟΥΣ ΠΡΕΠΕΙ ΝΑ ΠΕΘΑΝΕΙ ΓΙΑ ΝΑ ΔΩΣΕΙ ΖΩΗ ΣΕ ΠΟΛΛΟΥΣ\nΟ Ιησούς και οι μαθητές του έμειναν τρεις νύχτες στη Βηθανία αφότου έφτασαν από την Ιεριχώ. Τώρα, νωρίς το πρωί της Δευτέρας 10 Νισάν, κατευθύνονται προς την Ιερουσαλήμ. Ο Ιησούς πεινάει. Όταν βλέπει λοιπόν μια συκιά, πηγαίνει προς το μέρος της. Άραγε έχει σύκα;\nΒρισκόμαστε στα τέλη Μαρτίου, αλλά η εποχή των σύκων αρχίζει τον Ιούνιο. Παρ’ όλα αυτά, η συκιά έχει βγάλει φύλλα νωρίτερα από το κανονικό. Γι’ αυτό, ο Ιησούς θεωρεί ότι μπορεί να έχει και πρώιμα σύκα. Δεν βρίσκει όμως τίποτα. Τα φύλλα δίνουν παραπλανητική εικόνα. Τότε ο Ιησούς λέει: «Ποτέ να μην ξαναφάει κανείς καρπό από εσένα». (Μάρκος 11:14) Το δέντρο αρχίζει αμέσως να ξεραίνεται, αλλά το τι σημαίνει αυτό θα γίνει γνωστό το επόμενο πρωί.\nΣε λίγο, ο Ιησούς και οι μαθητές του φτάνουν στην Ιερουσαλήμ. Εκείνος πηγαίνει στον ναό, τον οποίο είχε επιθεωρήσει το προηγούμενο απόγευμα. Σήμερα, δεν αρκείται σε μια απλή επιθεώρηση, αλλά αναλαμβάνει δράση όπως είχε κάνει και τρία χρόνια νωρίτερα, το Πάσχα του 30 Κ.Χ. (Ιωάννης 2:14-16) Αυτή τη φορά, ο Ιησούς διώχνει “εκείνους που πουλούν και αγοράζουν”. Επίσης αναποδογυρίζει “τα τραπέζια των αργυραμοιβών και τους πάγκους εκείνων που πουλούν περιστέρια”. (Μάρκος 11:15) Δεν αφήνει να περάσουν μέσα από την αυλή του ναού ούτε και όποιοι θέλουν να κόψουν δρόμο για να μεταφέρουν πράγματα σε άλλο σημείο της πόλης.\nΓιατί αναλαμβάνει ο Ιησούς αποφασιστική δράση εναντίον εκείνων που ανταλλάσσουν χρήματα και πουλούν ζώα στον ναό; Ο ίδιος λέει: «Δεν είναι γραμμένο: “Ο οίκος μου θα αποκαλείται οίκος προσευχής για όλα τα έθνη”; Αλλά εσείς τον έχετε κάνει σπηλιά ληστών». (Μάρκος 11:17) Αποκαλεί αυτούς τους ανθρώπους ληστές επειδή ζητούν εξωφρενικά ποσά από εκείνους που πρέπει να αγοράσουν τα απαραίτητα ζώα για τις θυσίες. Ο Ιησούς το θεωρεί αυτό εκβιασμό, ληστεία.\nΦυσικά, οι πρωθιερείς, οι γραμματείς και οι προύχοντες ακούν τι έκανε ο Ιησούς και προσπαθούν πάλι να τον θανατώσουν. Ωστόσο, υπάρχει ένα πρόβλημα. Δεν ξέρουν με ποιον τρόπο να το κάνουν αυτό, επειδή ο λαός συρρέει για να τον ακούει.\nΠαρόντες για το Πάσχα δεν είναι μόνο φυσικοί Ιουδαίοι αλλά και προσήλυτοι, άνθρωποι που έχουν μεταστραφεί στη θρησκεία των Ιουδαίων. Ανάμεσά τους υπάρχουν και Έλληνες που έχουν έρθει για να προσφέρουν λατρεία στη διάρκεια της γιορτής. Αυτοί πλησιάζουν τον Φίλιππο, πιθανώς λόγω του ελληνικού του ονόματος, και ζητούν να δουν τον Ιησού. Ο Φίλιππος, ίσως επειδή δεν είναι βέβαιος για το αν μια τέτοια συνάντηση θα ήταν κατάλληλη, συμβουλεύεται τον Ανδρέα. Οι δυο τους αναφέρουν το ζήτημα στον Ιησού, ο οποίος προφανώς βρίσκεται ακόμη στον ναό.\nΟ Ιησούς ξέρει ότι σε λίγες ημέρες πρόκειται να πεθάνει. Άρα δεν είναι τώρα καιρός να ικανοποιεί την περιέργεια του κόσμου ή να προσπαθεί να είναι δημοφιλής. Απαντάει στους δύο αποστόλους με μια παραβολή: «Ήρθε η ώρα να δοξαστεί ο Γιος του ανθρώπου. Αληθινά, αληθινά σας λέω: Αν ο κόκκος του σιταριού δεν πέσει στο έδαφος και δεν πεθάνει, παραμένει ένας μόνο κόκκος· αλλά αν πεθάνει, τότε κάνει πολύ καρπό».—Ιωάννης 12:23, 24.\nΈνας κόκκος σιταριού μπορεί να φαίνεται κάτι που δεν έχει και μεγάλη αξία. Εντούτοις, αν μπει στο χώμα και «πεθάνει» ως σπόρος, μπορεί να βλαστήσει και αργότερα να γίνει ένα παραγωγικό στάχυ με πολλούς κόκκους. Αντίστοιχα, ο Ιησούς είναι ένας μόνο τέλειος άνθρωπος. Παραμένοντας, όμως, πιστός στον Θεό μέχρι τον θάνατό του, θα αποτελέσει το μέσο με το οποίο θα λάβουν αιώνια ζωή πολλοί που έχουν παρόμοιο πνεύμα αυτοθυσίας. Γι’ αυτό, ο Ιησούς λέει: «Όποιος νιώθει μεγάλη αγάπη για τη ζωή του την καταστρέφει, αλλά όποιος μισεί τη ζωή του σε αυτόν τον κόσμο θα τη διαφυλάξει για αιώνια ζωή».—Ιωάννης 12:25.\nΟ Ιησούς δεν έχει κατά νου μόνο τον εαυτό του, διότι λέει: «Αν κανείς θέλει να με διακονεί, ας με ακολουθεί, και όπου είμαι εγώ, εκεί θα είναι και ο διάκονός μου. Αν κανείς θέλει να με διακονεί, ο Πατέρας θα τον τιμήσει». (Ιωάννης 12:26) Τι ανταμοιβή είναι αυτή! Εκείνοι τους οποίους τιμάει ο Πατέρας θα γίνουν συγκυβερνήτες με τον Χριστό στη Βασιλεία.\nΈχοντας υπόψη τα φοβερά παθήματα και τον βασανιστικό θάνατο που τον περιμένει, ο Ιησούς λέει: «Τώρα είμαι ταραγμένος, και τι να πω; Πατέρα, σώσε με από αυτή την ώρα». Αλλά ο Ιησούς δεν θέλει να αποφύγει την εκτέλεση του θελήματος του Θεού. Προσθέτει λοιπόν: «Αλλά γι’ αυτό έχω έρθει σε αυτή την ώρα». (Ιωάννης 12:27) Ο Ιησούς συμφωνεί με όλα όσα συνεπάγεται ο σκοπός του Θεού, μεταξύ αυτών και με τον θυσιαστικό θάνατό του.\nΓιατί περιμένει ο Ιησούς να βρει σύκα παρότι δεν είναι ακόμη η εποχή τους;\nΓιατί έχει δίκιο ο Ιησούς όταν αποκαλεί “ληστές” αυτούς που πουλούν πράγματα στον ναό;\nΓιατί μπορεί ο Ιησούς να παρομοιαστεί με κόκκο σιταριού, και πώς βλέπει τα παθήματα και τον θάνατο που τον περιμένει;\nΟ Ιησούς Δείχνει Ζήλο για την Αληθινή Λατρεία


Αρχική Food & Travel Γευτείτε την ξεχωριστή Αγιορείτικη Κουζίνα στα εστιατόρια της Θεσσαλονίκης!\n17 από τα καλύτερα εστιατόρια της Θεσσαλονίκης θα σπάσουν το “άβατο” της Αγιορείτικης Κουζίνας… Πως θα το καταφέρουν αυτό; Με τα διαφορετικά ειδικά set menus εμπνευσμένα από την Αγιορείτικη Κουζίνα. Γεύσεις με βαθιές ρίζες στην ελληνική παράδοση σε μια υψηλού επιπέδου γαστρονομική εκδήλωση.\nΜέχρι την 1η Απριλίου θα έχετε τη δυνατότητα να γευτείτε ειδικά μενού από την κουζίνα του Αγίου Όρους στα εστιατόρια της Θεσσαλονίκης που συμμετέχουν στο “Δεκαπενθήμερο Αγιορείτικης Κουζίνας”.\nΠρόκειται για μια γαστρονομική εκδήλωση, που εντάσσεται στο πλαίσιο του θεσμού «Ημέρες Σύγχρονης Μακεδονικής Κουζίνας». Στόχο έχει να αναδείξει τη μακεδονική κουζίνα, να κρατήσει ζωντανή τη γευστική της παράδοση, να συμβάλει στον εκσυγχρονισμό της και να την κάνει ευρύτερα γνωστή στους Έλληνες και ξένους επισκέπτες. Οι σεφ των εστιατορίων θα δημιουργήσουν πιάτα βασιζόμενοι στις συνταγές του Μοναχού Επιφάνιου Μυλοποταμινού, από το βιβλίο του “Μαγειρική του Αγίου Όρους”.\nΜερικά από τα εστιατόρια της Θεσσαλονίκης που τιμούν την Αγιορείτικη κουζίνα είναι το Maiami Seafood Gastronomy, όπου θα γευτείτε το μοναδικό μενού Αγιορείτικης Κουζίνας πάνω στο… κύμα! Το Clochard, όπου μετράει 4 δεκαετίες παρουσίας στη γαστρονοµική σκηνή της πόλης σε ένα καινοτόµο concept. Το Μανιτάρι, όπου έχει καθιερωθεί ανάμεσα στις καλύτερες προτάσεις για φαγητό στην πόλη, και σας περιμένει στον ανανεωμένο urban chic χώρο του στον 2ο όροφο του εμπορικού κέντρου στην Καλαμαριά.\nΘεσσαλονίκη: 12 εστιατόρια για comfort fine dining\nΘεσσαλονίκη: 7 προτάσεις για φαγητό στα Λαδάδικα


Χαράλαμπος Κ. Φιλιππίδης Μαθηματικός: Σχόλια για το νέο σύστημα πανελλαδικών\nΑς αναφέρουμε κάποια προσωπικά σχόλια που προκύπτουν από το νέο σύστημα πανελλαδικών που δημοσιεύουμε εδώ:\n1) Είναι επίσημη ανακοίνωση του Υπουργείου Παιδείας.\n2) Είναι πιθανό να υπάρξουν και μικρές αλλαγές στο σχέδιο αυτό που δεν θα αλλάζουν την ουσία του σχεδίου νόμου.\n3) Στην περίπτωση που θα ισχύσει τελικά όπως το βλέπουμε στο σχέδιο νόμου αξίζει να αναφέρουμε τα εξής:\nΘα ισχύσει από φέτος, δηλαδή για τα παιδιά που θα είναι τώρα Α΄ Λυκείου. Αυτό σημαίνει ότι νοοτροπίες που δυστυχώς και από το Γυμνάσιο είχαν καλλιεργηθεί στους μαθητές πρέπει να αλλάξουν. π.χ. ο μαθητής της θεωρητικής δεν χρειάζεται Μαθηματικά.\nΤα Μαθηματικά είναι παρελθόν από τις Επιστήμες Υγείας, δηλαδή Ιατρική, Οδοντιατρική, Νοσηλευτική κ.λ.π.\nΤα Μαθηματικά θα απαιτούνται όμως για τα παιδαγωγικά τμήματα (κάτι που είναι και σωστό γιατί δεν γίνεται ο μελλοντικός δάσκαλος να μην έχει εξεταστεί καθόλου στα Μαθηματικά που αργότερα θα κληθεί να διδάξει στο Δημοτικό). Άρα τα παιδιά της Θεωρητικής που θέλουν παιδαγωγικές σχολές πρέπει να το προσέξουν αυτό.\nΒιολογία, Μαθηματικά, Φυσική και Ιστορία γενικής παιδείας είναι παρελθόν. Μιλούμε για το έκτο μάθημα.\nΠανελλαδικές σε 4 μαθήματα άρα θα αυξηθεί αναπόφευκτα ο βαθμός δυσκολίας των μαθημάτων αυτών.\nΤράπεζα θεμάτων είναι κάτι νέο και θα αποτελεί πηγή για πολλές Λυκειακές εξετάσεις. Αυτό βέβαια μάλλον ευνοεί την αποστήθιση.\nΑπό την στιγμή που θα δίνεις 4 μαθήματα για την είσοδο στο πανεπιστήμιο και 4 διαφορετικά ανά κατεύθυνση αυτό σημαίνει ότι θα πρέπει να είσαι σίγουρος για το σε ποια ομάδα σχολών επιθυμείς να εισαχθείς. Δηλαδή δεν θα μπορείς πλέον να πεις επιθυμώ Ιατρική αλλά αν δεν τα καταφέρω επιθυμώ Πολυτεχνείο ή Οικονομικές σχολές. Θα είναι αδύνατο κάτι τέτοιο αφού θα έχουν διαφορετικά μαθήματα προς εξέταση. Επίσης θα πρέπει να ξέρεις ότι διαχωρίζονται πλέον οι φιλολογίες, νομικές κλπ. από τα παιδαγωγικά αφού τα παιδαγωγικά θα απαιτούν μαθηματικά. Δηλαδή ο μαθητής θα πρέπει να έχει κατασταλάξει σε ποια ομάδα σχολών θέλει να διεκδικήσει την είσοδό του. Δηλαδή θα πρέπει να είσαι σίγουρος ότι επιθυμείς Ιατρικές σχολές αλλά και ότι μπορείς να το πετύχεις γιατί θα χάνεις όλες τις Πολυτεχνειακές και όλες τις σχολές Θετικών επιστημών.\nΠλέον είναι ξεκάθαρο ότι θα μετρούν με κάποιο ποσοστό, οι βαθμοί όλων των μαθημάτων όλων των τάξεων του Λυκείου, για την είσοδο σε μια σχολή. Αυτό σημαίνει ότι ο μαθητής πρέπει να είναι πανέτοιμος από την Α΄ Λυκείου.\nΕπειδή το θέμα είναι πολύ σημαντικό θα επανέλθουμε. Ευπρόσδεκτα και τα σχόλιά σας.


Η ΑΕΚ τρέχει να δηλώσει Βράνιες-Αραούχο στην UEFA! Η ΑΕΚ τρέχει να δηλώσει Βράνιες-Αραούχο στην UEFA!\nΗ ΑΕΚ τρέχει να δηλώσει Βράνιες-Αραούχο στην UEFA!\nΗ ΑΕΚ κάνει αγώνα δρόμου για να δηλωθούν στην ευρωπαϊκή λίστα οι Σέρχιο Αραούχο και Ογκνιεν Βράνιες\n19/07/2021 | 20:26\nΤην Δευτέρα το απόγευμα η ΑΕΚ ολοκλήρωσε και την μεταγραφή του Ογκνιεν Βράνιες και τώρα η Ενωση… τρέχει ενόψει του ευρωπαϊκού αγώνα με την Βελέζ την προσεχή Πέμπτη για τον Β’ προκριματικό γύρο του Conference League.\nΤην Παρασκευή η ΑΕΚ έστειλε τη λίστα στην UEFA, αλλά πλέον έχει δύο εκκρεμότητες. Πιο συγκεκριμένα, οι ιθύνοντες της ΠΑΕ κάνουν αγώνα δρόμου για να προσθέσουν τα ονόματα των Σέρχιο Αραούχο και του Ογκνιεν Βράνιες για να μπορέσουν να είναι διαθέσιμοι την Πέμπτη στη Βοσνία.\nΟ Βόσνιος θα πάρει τη θέση του Ιονούτ Νεντελτσεάρου που πήγε στην Κροτόνε και ο «Τσίνο» θα μπει χωρίς αντικατάσταση, αφού η ΑΕΚ είχε περιθώριο να προσθέσει ακόμη έναν μέχρι και τα μεσάνυχτα της παραμονής του πρώτου αγώνα.


Νίκος Ζαχαράκης: Ο Έλληνας επιστήμονας που κατάφερε να νικήσει τον καρκίνο! Την ασθένεια που σκότωσε τη μητέρα του! – Stylista.com.cy\nRelated ItemsεπιστήμοναςκαρκίνοΝίκος Ζαχαράκης\n← Previous Story Χριστίνα Μπόμπα: Κατάφερα να κάνω το «ελάττωμά» μου όπλο μου\nNext Story → Έλλη Στάη: Η θαυματουργή δίαιτα της! Πως έχασε 9 κιλά σε 40 μέρες;\nΈφυγε από τη ζωή η δημοσιογράφος που ανακοίνωσε τον ερχομό του θανάτου της δυο ημέρες πριν


Ένας γνωστός από… | Giorgos Vagionis Blog\nΈνας γνωστός από…\nPosted by giorgosvagionis.wordpress.com στο 02/09/2010\nΑντί για post ας αντι-γράψω…..\nΆλλες εποχές …άλλα άτομα…άλλη ελλάδα.\nY.Σ : άραγε ιστορία διαβάζει ο Strauss Kahn.\nπολιτική, Ελλάδα, κρίση.\t← Ο μάντης. (Τι θα μπορούσε να γίνει με το ενοποιημένο μισθολόγιο)\tΗ μεγάλη “μπίζνα”. Ο Γιωργάκης στην ΔΕΘ. →\tΣχολιάστε Ακύρωση απάντησης\tΓράψτε το σχόλια σας εδώ....


Η λεπτή γραμμή fb – πανηγυριών | politischios.gr\nΗ λεπτή γραμμή fb – πανηγυριών\nΠΩΣ ΕΝΑ ΔΗΜΑΡΧΙΑΚΟ POST ΕΒΑΛΕ ΦΩΤΙΑ ΣΤΟ ΔΙΑΛΟΓΟ\nΠήγε στη Γιορτή Μαστίχας που διοργανώθηκε από την Περιφέρεια στους Ολύμπους ο Μαν. Βουρνούς και επιστρέφοντας, πιστός στη συνήθεια, μετέφερε την άποψη του στους φίλους του των κοινωνικών δικτύων.\n«Στη Γιορτή Μαστίχας απόψε στους Ολύμπους, όπου συμμετείχαν πολιτιστικοί σύλλογοι από όλα τα Μαστιχοχώρια. Σε ένα χωριό τακτοποιημένο, που έλαμπε από νοικοκυριό και καθαριότητα, πλήθος επισκεπτών απόλαυσε μια γνωριμία με χώρους, γεύσεις, φορεσιές και παραδόσεις. Μια εναλλακτική με πολύ περισσότερη ζωντάνια και ουσία από τα ολονύχτια πανηγύρια», ήταν το συμπέρασμα του.\nΤο δημαρχιακό postάρισμα προκάλεσε την αντίδραση της Αθ. Πολίτου, η οποία διείδε διάθεση υποβιβασμού μιας άλλης μορφής παράδοσης, των ολονύχτιων πανηγυριών. Παρεπιμπτώντως τα τελευταία διέρχονται βαθιά κρίση, το αποδέχονται πια όλοι οι φανατικοί λάτρεις του είδους.\nΚάτω απ’ το σχόλιο της Αθηνάς ξεκίνησε ολόκληρη συζήτηση, στην οποία – λάθος, κατά την άποψη μου – πήρε μέρος και η σύζυγος του νεοκλεγμένου δημάρχου, χωρίς, για να μην παρεξηγηθώ, η κουβέντα να παρεκτραπεί ποτέ. Διατήρησε επίπεδο.\nΤρία τα σύντομα συμπεράσματα από το διαδικτυακό συμβάν.\n1. ο νεοεκλεγείς δήμαρχος δεν έχει κόμπλεξ να αποδεχτεί ότι το χωριό έλαμπε από καθαριότητα.\n2. δεν κρύβει την προσωπική του προτίμηση σε μια διαφορετική κουλτούρα από αυτή που καθιερώθηκε στο νησί τις τελευταίες δεκαετίες.\n3. μάλλον το περιστατικό θα πρέπει να τον προβληματίσει κατά πόσο είναι σοφό ο Μαν. Βουρνούς, ως δήμαρχος πια, να postάρει με την ίδια άνεση του παρελθόντος, δίνοντας τροφή σε οποιαδήποτε μορφή διαλόγου μπορεί να αναπτυχθεί κάτω από το σχόλιο του, με πασίδηλη τη θεσμική του αδυναμία να μπαίνει ο ίδιος σε έναν ατέρμονο διάλογο με τον οποιοδήποτε.


Γιατί πρέπει να μάθουμε να συγχωρούμε; - Κατερίνα Τσεμπερλίδου Γιατί πρέπει να μάθουμε να συγχωρούμε; - Κατερίνα Τσεμπερλίδου Γιατί πρέπει να μάθουμε να συγχωρούμε; - Κατερίνα Τσεμπερλίδου\nΓιατί πρέπει να μάθουμε να συγχωρούμε;\nPost by: Μαρία Μαρκουλιδάκη 05/04/2017 0 comments\t2988 views\nΝα συγχωρείς θέλει δύναμη… Είναι όμως το κλειδί για την ελευθερία…\nΗ συγχώρεση δεν είναι ένα αυθόρμητο συναίσθημα. Τις περισσότερες φορές όταν κάποιος μας έχει βλάψει, το πρώτο πράγμα που νιώθουμε είναι θυμός και επιθυμία για εκδίκηση.\nΑκόμα μπορούμε να μιλήσουμε στο άτομο που μας πλήγωσε. Να πούμε πώς νιώθουμε και να συζητήσουμε για το τι πραγματικά συνέβη και είχε αυτή τη συμπεριφορά. Έπειτα, ας φανούμε μεγαλόψυχοι. Ακόμα και αν εκείνος δεν έχει μετανιώσει, εμείς ας δώσουμε τη συγχώρεσή μας και ας προχωρήσουμε.\nΗ συγχώρεση είναι χαρακτηριστικό των δυνατών και όχι των αδύναμων ανθρώπων. Η δύναμη της συχώρεσης μάς δίνει ελευθερία! Απαλλαγμένοι πια από αυτά τα αρνητικά συναισθήματα και το θυμό, θα μπορούμε να απολαύσουμε περισσότερη χαρά και γαλήνη στην ψυχή μας!\nΚαι μην ξεχνάμε… Για να μας συγχωρούν οι άλλοι, πρέπει πρώτα να μάθουμε να συγχωρούμε εμείς…\nΦωτό από: Ross Griff


Μυρωδάτοι κουραμπιέδες από τρία διαφορετικά βούτυρα! – CityVibes.gr\nΜυρωδάτοι κουραμπιέδες από τρία διαφορετικά βούτυρα!\nWritten by Θεοφανώ Νακίδου on 14/12/2020\n”τέλειοι, αφράτοι και τραγανοί.. θα μοσχοβολήσει το σπίτι σας βούτυρο! ”\n200 γρ .φρέσκο αγελαδινό βούτυρο της φάρμας ΚΟΥΚΑΚΗ σε θερμοκρασία δωματίου\n200 γρ .αιγοπρόβειο βούτυρο ( σε θερμοκρασία δωματίου )\n100 γρ. στακοβούτυρο ( σε θερμοκρασία δωματίου )\n1 ποτήρι καβουρντισμένο και χοντροαλεσμένο αμύγδαλο\nαλεύρι γ.ο.χ και όσο πάρει\nΣε δυνατή ταχύτητα στο μίξερ και με την βοήθεια ενός φτερού, χτυπάμε όλα τα βούτυρα,μαζί με την άχνη, μέχρι να ασπρίσουν και να διπλασιαστούν σε όγκο.\nΠροσθέτουμε έναν έναν τους κρόκους μέχρι να απορροφήσουν το μείγμα μας και κατόπιν την βανίλια.\nΠροσθέτουμε το κονιάκ και μισό φλιτζάνι αλεύρι με το μπέκιν και ανακατεύουμε ελαφρά .\nΣυμπληρώνουμε με αλεύρι, μέχρι να πετύχουμε μια εύπλαστη και βουτυράτη ζύμη.\nΣχηματίζουμε μικρά μπαλάκια με ένα μικρό βαθούλωμα στη μέση. και τα τοποθετούμε σε μια λαμαρίνα που έχουμε στρώσει αντικολλητικό χαρτί.\nΨήνουμε σε προθερμασμένο φούρνο ,στον αέρα για 20′ με 25′ λεπτά στους 180 0 C\nΑφήνουμε να κρυώσουν καλά και μέσα σε μια λεκάνη που έχουμε γεμίσει άχνη και λίγη βανίλια , βουτάμε τους κουραμπιέδες μας και ανακατεύουμε ελαφρώς με τα χέρια μας να πάει παντού η άχνη και να κολλήσει πάνω στους κουραμπιέδες.\nΤους τοποθετούμε σε μια πιατέλα και προσθέτουμε από πάνω άχνη.\nTagged as αιγοπρόβειο βούτυρο αμύγδαλα καβουρντισμένα βούτυρο αγελάδος κουραμπιέδες στακοβούτυρο


Τσίπρας: Περιμέναμε μια συγγνώμη για τα λάθη της κυβέρνησης, υπάρχει πολιτικό σκάνδαλο Λιγνάδη - NewsPro.gr\nΕπίθεση στην κυβέρνηση και τον πρωθυπουργό τον οποίο κατηγόρησε ότι δεν ζήτησε μια συγγνώμη για τα λάθη και τις παραλείψεις στο «σκάνδαλο Λιγνάδη» εξαπέλυσε ο Αλέξης Τσίπρας.\nΓια προσπάθεια αποπροσανατολισμού της κοινής γνώμης από τις δικές του πολιτικές ευθύνες, αλλά και της υπουργού Πολιτισμού Λίνας Μενδώνη, κατηγόρησε ο Αλέξης Τσίπρας τον Κυριάκο Μητσοτάκη κατά τη διάρκεια της παρέμβασης του στη Βουλή, στο πλαίσιο της συζήτησης για την ποιότητα του δημοσίου διαλόγου, με τον αρχηγό του ΣΥΡΙΖΑ να μιλάει για επιχείρηση «συγκάλυψης» της υπόθεσης Λιγνάδη.\n«Εδώ και ένα περίπου μήνα βρισκόμαστε μπροστά σε συγκλονιστικές αποκαλύψεις. Μπροστά σε αποτρόπαια εγκλήματα. Αλλά και μπροστά σε ένα μεγάλο σκάνδαλο που αφορά την απόπειρα συγκάλυψης αυτών των αποτρόπαιων πράξεων. Αυτή είναι η ατζέντα της συζήτησης σήμερα, κύριε Μητσοτάκη, θέλετε δε θέλετε», υποστήριξε ο Αλέξης Τσίπρας.\nΣημείωσε ότι «ο ελληνικός λαός που παρακολουθεί, θα περίμενε σήμερα να ακούσει από εσάς έστω και μια συγνώμη για τις ολιγωρίες, τα λάθη και τις παραλήψεις σας. Να αναλάβετε έστω τη πολιτική ευθύνη. Και να δώσετε εξηγήσεις. Αντί αυτού εσείς νομίζετε ότι θα γλιτώσετε αλλάζοντας το πλαίσιο της συζήτησης. Και κατηγορώντας τον ΣΥΡΙΖΑ και την αντιπολίτευση», συνέχισε σε επιθετικό ύφος ο πρόεδρος του κόμματος της αξιωματικής αντιπολίτευσης.\nΟ Αλέξης Τσίπρας ξεκίνησε τη τοποθέτησή του με ένα μεγάλο «ευχαριστώ» στα θύματα που τόλμησαν να μιλήσουν. «Στα παιδιά και τα κορίτσια, τις γυναίκες και τους άνδρες, που κουβαλούσαν και κουβαλούν ένα βαθύ τραύμα στη ψυχή του. Κι όμως βρήκαν το θάρρος όχι μόνο να ανοίξουν τη ψυχή τους και να δείξουν τις πληγές τους».\nΑναρωτήθηκε αν υπάρχουν μόνο βαρύτατες ποινικές κατηγορίες στην υπόθεση αυτή και όχι πολιτικές ευθύνες που συγκροτούν πολιτικό σκάνδαλο.\n«Δεν έγινε μπροστά στα μάτια όλων μας μια άκομψη, χοντροκομμένη, και προκλητική προσπάθεια συγκάλυψης; Δεν επιχειρήθηκε να παρουσιαστεί το σκάνδαλο Λιγνάδη, ως «ταλαιπωρία ενός σκηνοθέτη για το τίποτε»; Ακόμα χειρότερα, δεν επιχειρήθηκαν να εμφανιστούν οι δημόσιες καταγγελίες και αποκαλύψεις ως παραβίαση του τεκμηρίου της αθωότητας; Αν όμως κάποιο τεκμήριο αθωότητας αμφισβητείται σήμερα πολύ σοβαρά κύριε πρωθυπουργέ, αυτό είναι το τεκμήριο της δικής σας πολιτικής, επαναλαμβάνω ΠΟΛΙΤΙΚΗΣ, αθωότητας».\nΟ Αλέξης Τσίπρας επέμεινε στην ανάγκη παραίτησης της Λίνας Μενδώνη, προχωρώντας σε ευθεία επίθεση σε βάρος του Κ.Μητσοτάκη και ρώτησε αν υπάρχει κάποιο «μυστικό» που τους συνδέει.\n«Αποφασίζετε και διατάζετε να παραμείνει στη θέση της. Να στηριχτεί. Να ξεπλυθεί πολιτικά. Γιατί, όπως λέει το τελευταίο κεφάλαιο της προπαγάνδας σας, δεν έκανε παρά ένα μικρό επικοινωνιακό λάθος!. Γιατί τη στηρίζετε με τόσο πάθος ; Υπάρχει κάποιο ένοχο μυστικό που δεν ξέρουμε;», διερωτήθηκε ο αρχηγός του ΣΥΡΙΖΑ.\nΕπιχείρησε μάλιστα να συνδέσει τα πεπραγμένα της υπουργού Πολιτισμού κατά το εικοσαήμερο που προηγήθηκε της σύλληψης Λιγνάδη, με τον πρωθυπουργό. «Από μόνη της αποφάσισε να επιχειρήσει με διάφορα προσχήματα τη συγκάλυψη επί σειρά ημερών, δίνοντας τη δυνατότητα στον κύριο Λιγνάδη να λάβει όλα τα μέτρα ούτως ώστε να εξαφανιστούν πιθανές αποδείξεις της δράσης του; Από μόνη της αποφάσισε να μην προσφύγει στη Δικαιοσύνη από τη πρώτη στιγμή της πρώτης δημόσιας καταγγελίας στις 6 του Φλεβάρη;», σχολίασε με δεικτικό τρόπο.\nΣτη συνέχεια, στάθηκε στην ανακολουθία των δηλώσεων των κυβερνητικών στελεχών σχετικά με το πότε παραιτήθηκε ο πρώην διευθυντής του Εθνικού Θεάτρου, λέγοντας πως «εκ των υστέρων μας είπατε, και αφού αφήσατε την ίδια τη Μενδώνη και τον Ταραντίλη να εκτεθούν με ψέματα, ότι εσείς ζητήσατε από τον Λιγνάδη να παραιτηθεί;»\n«Από μόνη της αποφάσισε, λοιπόν, να ζητήσει μεν τη παραίτηση Λιγνάδη αλλά να μη προσφύγει στη Δικαιοσύνη, παρά να περιμένει, δίνοντας κρίσιμο χρόνο στον κατηγορούμενο να κρύψει τα όποια ίχνη, και να καταθέσει μηνυτήρια αναφορά όταν και μόνο όταν ιτιών ήδη γνωστό πως κατατέθηκε μήνυση για μη παραγεγραμμένο αδίκημα; Από μόνη της αποφάσισε, εκείνη τη μέρα, να μιλήσει στους δημοσιογράφους την ίδια μέρα και ώρα που κι εσείς κάνατε το ίδιο στο προεδρικό μέγαρο;», σημείωσε ο αρχηγός του ΣΥΡΙΖΑ, που έθεσε και από το βήμα της Βουλής τα ερωτήματα που είχε θέσει όλες αυτές τις ημέρες το κόμμα του.\nΤι σήμα δίνετε με τις επιθέσεις στους ηθοποιούς;\nΟ Αλ.Τσίπρας δεν θα μπορούσε να αφήσει ασχολίαστη και την ανακοίνωση της ΝΔ, που στοχοποιούσε επί της ουσίας Σωματείο Ελλήνων Ηθοποιών, αναρωτώμενος «Τι σήμα δίνει ο διευθυντής του Γραφείου Τύπου του κόμματός σας, ο κύριος Ρωμανός, όταν επιτίθεται με σκαιούς χαρακτηρισμούς στο Σωματείο Ελλήνων Ηθοποιών, δηλαδή σε αυτούς που προωθούν τις αποκαλύψεις στη δικαιοσύνη; Αυτή είναι η γραμμή της ΝΔ;», ταυτίζοντας τη στάση αυτή, με εκείνους που σιγοψιθυρίζουν «γιατί μιλάνε τώρα τα θύματα των βιασμών».\n«Τα ερωτήματα αυτά δεν μπορείτε να τα αποφύγετε κύριε Μητσοτάκη, με διαλογικές συζητήσεις περί ποιότητας του δημόσιου διαλόγου, που δεν είναι τίποτε άλλο, παρά ένας αντιπερισπασμός ντροπής», συμπλήρωσε ο Αλ.Τσίπρας.\nΙδιαίτερη αναφορά έκανε και σε εκείνα τα στελέχη της κυβέρνησης, όπως ο Αδωνις Γεωργιάδης, που λένε πως όσοι καταγγέλλουν τους «αδιανόητους χειρισμούς» της Λ.Μενδώνη στην υπόθεση Λιγνάδη, το κάνουν επειδή είναι αριστεροί που τη μισούν γιατί δήθεν ξεμπλόκαρε μεγάλες επενδύσεις και το Ελληνικό. «Ο Νίκος Σ. δηλαδή κατήγγειλε τον κ. Λιγνάδη γιατί δεν θέλει να γίνει το Ελληνικό; Πόση χυδαιότητα αλήθεια, μπορεί να χωρέσει στην πολιτική σας σκοπιμότητα; Και εν τέλει κύριε Μητσοτάκη, μια ειλικρινής απορία: Με ποιούς είναι η έγνοια σας τούτη την ώρα ;Με τα θύματα ή με τους θύτες; Με το να ενθαρρύνετε τα θύματα να μιλήσουν ή με το να προφυλάξετε τους θύτες από τα σκυλιά;», ανέφερε ο αρχηγός του ΣΥΡΙΖΑ, καρφώνοντας με αυτό τον τρόπο τον υπουργό Επικρατείας Γιώργο Γεραπετρίτη.\n«Ο κύριος Γεραπετρίτης τι μας είπε; Ότι τελικά ζητήθηκε η παραίτηση του Λιγνάδη όταν δημοσιεύθηκε η ανατριχιαστική καταγγελία του Νίκου Σ. , αλλά δεν το είπατε δημόσια για να μην διαπομπεύσετε τον πρώην καλλιτεχνικό διευθυντή του Εθνικού, να μην τον ρίξετε στα σκυλιά.Και βάλατε τον δύσμοιρο τον κυβερνητικό σας εκπρόσωπο, που δεν λέει λέξη χωρίς την έγκρισή σας, να αυτοεξευτελιστεί. Και να αποδώσει την παραίτηση σε «προσωπικούς λόγους»! Κάνοντας έτσι άλλο ένα βήμα, ένα άλμα θα έλεγα, στην προσπάθεια συγκάλυψης», είπε ο Αλ.Τσίπρας, συμπληρώνοντας πως «Κύριε Μητσοτάκη, λυπάμαι, αλλά είστε σοβαρά εκτεθειμένος. Και πολιτικά εντελώς ακάλυπτος, όσο θα καλύπτετε την υπουργό σας».\nΔιαφωνώ κάθετα με την ασυδοσία του πληκτρολογίου\nΣτη συνέχεια, διαχώρισε απολύτως τη θέση μου από όσα ανεύθυνα γράφονται στα σόσιαλ μίντια. «Κρυφτείτε εσείς, αν θέλετε, πίσω από αυτά. Εγώ έχω υποστεί προσωπικά αυτού του είδους τις επιθέσεις με χιλιάδες χιλιάδων άθλιες αναρτήσεις τα τελευταία χρόνια. διαφωνώ αποφασιστικά, κάθετα, κατηγορηματικά, με πολλά από όσα η ασυδοσία του πληκτρολόγιου σας καταλογίζει».\nΕπίσης, ο Αλ.Τσίπρας σημείωσε ότι ενώ ο ίδιος καταδικάζει αυτές τις πρακτικές, ο πρωθυπουργός δεν το έκανε ποτέ το αντίστοιχο όταν στόχος ήταν οι πολιτικοί του αντίπαλοι.\nΜάλιστα, κατηγόρησε τον Κ.Μητσοτάκη πως όσο ήταν αρχηγός της αντιπολίτευσης είχε μετατραπεί σε «μόνιμος αναμεταδότης εντός της βουλής των επιχειρημάτων των τρολ του διαδικτύου. Από το δικό σας στόμα που τώρα δοξολογεί τη ποιότητα των επιχειρημάτων, δεν βρήκε η απίστευτη συκοφαντία ότι ανταλλάξαμε τη Μακεδονία με τις συντάξεις; Από το δικό σας στόμα, που τώρα αγορεύει για την ποιότητα του δημοσίου διαλόγου, δεν ξεπήδησε η μεταφορά των δημοσιευμάτων του Μακελειού μέσα στο κοινοβούλιο, και η απόπειρα ηθικού διασυρμού του νεκρού πατέρα μου- ως δήθεν συνεργάτη της χούντας; Ε, αυτό ξεπερνά πια τα όρια της υποκρισίας».\nΠροηγούμενο Γιάννα Χορμόβα: Ποια είναι η Γ.Γ. Δημογραφικής και Οικογενειακής Πολιτικής και Ισότητας των Φύλων\nΕπόμενο Μητσοτάκης για πιστοποιητικό εμβολιασμού: Ανοίγει λωρίδα ταχείας κυκλοφορίας στις μετακινήσεις


«Γεύση» προγραμματικών δηλώσεων από τον Αλ.Τσίπρα στην ΚΟ - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nΤο περίγραμμα των προγραμματικών δηλώσεων της κυβέρνησης παρουσίασε ο Αλέξης Τσίπρας μιλώντας στην ΚΟ του ΣΥΡΙΖΑ.\nΟ πρωθυπουργός Αλέξης Τσίπρας ξεκίνησε την ομιλία του λέγοντας ότι ο ελληνικός λαός με την ετυμηγορία του στις 20 Σεπτεμβρίου δικαίωσε τη δύσκολη μάχη που έδωσε η κυβέρνηση και έβαλε τέλος στα περί «αριστερής παρένθεσης».\nΗ κυβέρνησή μας έχει καθαρή εντολή τετραετίας, συνέχισε.\nΑναφερόμενος στο πρόσφατο ταξίδι στις ΗΠΑ εξέφρασε την ικανοποίησή του για τη διεθνοποίηση του θέματος του ελληνικού χρέους, θέμα που θα ανοίξει μετά την πρώτη αξιολόγηση και πριν το τέλος του έτους.\n«Είναι καθήκον μας να διαμορφώσουμε συμμαχίες για ένα θέμα που δεν είναι μόνο ελληνικό, αλλά διεθνές» εξήγησε.\nΥπενθύμισε ότι το θέμα του χρέους δεν είναι απλά αριθμητικό ζήτημα, αλλά από τη ρύθμισή του εξαρτάται και η δημιουργία ενός σταθερού επενδυτικού περιβάλλοντος.\n«Θα πρότεινα και στη ΝΔ να παραδεχθεί την αλήθεια των αριθμών της. Επί των ημερών της δεν έγινε τίποτα για την προσέλκυση επενδύσεων, γιατί δεν έγινε απολύτως τίποτα για να απαλλαγεί η χώρα από το βραχνά χρέους. Και για αυτό θα ήθελα να τους καλέσω να συνδράμουν στην προσπάθεια» τόνισε.\nΟ κ. Τσίπρας συνέχισε λέγοντας ότι η κυβέρνηση άνοιξε σε διεθνές επίπεδο και το ζήτημα των προσφυγικών ροών και της ευθύνης που έχει η Ευρώπη για την αντιμετώπισή του.\nΕξήρε μάλιστα τις προσπάθειες των κατοίκων των νησιών του ανατολικού Αιγαίου που έκαναν ό,τι μπορούσαν για να βοηθήσουν τους πρόσφυγες.\n«Αυτό είναι το ένα πρόσωπο της Ευρώπης. Γιατί το άλλο είναι ο αυταρχισμός, τα κλειστά σύνορα και τα δακρυγόνα κατά των προσφύγων» υπογράμμισε.\nΣυνεχίζοντας ότι το έργο της κυβέρνησης είναι δύσκολο, καθώς πρέπει να υλοποιήσει τη συμφωνία με τους δανειστές, αλλά και να διαχειριστεί τα ανοικτά ζητήματα, όπως η ανακεφαλαιοποίηση των τραπεζών, το θέμα των εργασιακών σχέσεων, την εξεύρεση ισοδυνάμων και την εξασφάλιση του δημόσιου χαρακτήρα του ΑΔΜΗΕ.\n«Προς το συμφέρον μας είναι να τελειώνουμε όσο το δυνατόν γρηγόροτερα με την πρώτη αξιολόγηση για να ανοίξει το κεφάλαιο της αναδιάρθρωσης του χρέους» τόνισε.\nΠαράλληλα, είπε ο κ. Τσίπρας, πρέπει να αναπτυχθεί και ο κυβερνητικός σχεδιασμός της τετραετίας για την αντιμετώπιση της ανθρωπιστικής κρίσης, τη δημιουργία δίκαιου και σταθερού φορολογικού συστήματος, την αξιοποίηση του ΕΣΠΑ, την αδειοδότηση των ραδιοτηλεοπτικών σταθμών, την καταπολέμηση της αδήλωτης εργασίας και της φοροδιαφυγής, τη διαφάνεια στο Δημόσιο και τη στήριξη της δημόσιας Υγείας.\n«Αυτούς τους στόχους είμαστε αποφασισμένοι να τους προωθήσουμε, ώστε η Ελλάδα να βγει από την επιτροπεία και να επιστρέψει στις αγορές» συνέχισε.\nΣτη συνεδρίαση της Κοινοβουλευτικής Ομάδας, θα ανακοινωθούν και τα πρόσωπα που θα καλύψουν τις θέσεις του διευθυντή και του γραμματέα της ΚΟ, καθώς επίσης και των κοινοβουλευτικών εκπροσώπων του κόμματος και των τριών αντιπροέδρων της Βουλής.\nΌπως είναι ήδη γνωστό, ο Νίκος Βούτσης θα είναι η πρόταση του ΣΥΡΙΖΑ για τη θέση του προέδρου της Βουλής.\nNext story Επικοινωνία Τσίπρα με Μέρκελ και Φάινμαν για το προσφυγικό\nPrevious story Συλλήψεις αλλοδαπών για μεταφορά στο εσωτερικό της χώρας 35 μη νόμιμων Σύρων μεταναστών


Καλλιτεχνείο των Αχαρνών: Περιοδικό || Ψ της Ψιψίνας: Τι είναι τρελό;\nΠεριοδικό || Ψ της Ψιψίνας: Τι είναι τρελό;\nΦυσιολογικός - μη φυσιολογικός.\nΤι σημαίνει η διάκριση αυτή, η σχέση τους και το περιεχόμενό τους;\nΟ ορισμός της παθολογίας παίζει καθοριστικό ρόλο στο αν κάποιος θα διαγνωστεί άρρωστος ψυχικά, ενώ η διάγνωση καθορίζει σε μεγάλο βαθμό τη θεραπεία που θα δεχτεί ο ασθενής. Η γραμμή φυσιολογικού-μη φυσιολογικού δεν είναι σαφής. Μια ευρεία χρησιμοποιούμενη διάσταση της φυσιολογικότητας είναι η λειτουργικότητα, δηλαδή πόσο λειτουργικός-αποτελεσματικός είναι στην καθημερινότητά του ο ασθενής.\nΣυχνά εναπόκειται στους επαγγελματίες ψυχικής υγείας να προσδιορίσουν σε ποιο σημείο του συνεχούς φυσιολογικό-μη φυσιολογικό τοποθετείται η συμπεριφορά ενός ατόμου. Επίσης, για να προβούν σε έναν τέτοιον ορισμό οι επαγγελματίες ψυχικής υγείας χρησιμοποιούν κάποια κριτήρια:\n- Πλαίσιο συμπεριφοράς (χρόνος, χώρος, συγκυρία κατά τη διετέλεση μιας πράξης)\n- Επιμονή συμπεριφοράς\n- Κοινωνική παρέκκλιση (παραβίαση κοινωνικών προσδοκιών και κανόνων)\n- Υποκειμενική δυσφορία\n- Ψυχολογική μειονεξία (μη ικανοποίηση από το άτομο)\n- Επίπτωση στη λειτουργικότητα (όπως τονίσαμε παραπάνω)\nΟ Rosenhan, λοιπόν, συλλογίστηκε πως αν τα καθιερωμένα κριτήρια και η εκπαίδευση που έχουν λάβει οι επαγγελματίες ψυχικής υγείας για την ψυχιατρική διάγνωση είναι επαρκή, τότε οι εν λόγω επαγγελματίες θα πρέπει να είναι σε θέση να διακρίνουν τους "εχέφρονες" από τους "παράφρονες".\nΣτρατολόγησε οχτώ συμμετέχοντες (ανάμεσα στους οποίους και τον ίδιο), οι οποίοι θα έπαιζαν τους "ψευδοασθενείς". Τι σημαίνει αυτό; Θα παρουσιάζονταν σε 12 ψυχιατρικά νοσοκομεία και θα ζητούσαν εισαγωγή, σε πολιτείες τόσο της Ανατολικής όσο και της Δυτικής Ακτής των ΗΠΑ. Όλοι οι ψευδοασθενείς είχαν λάβει τις ίδιες οδηγίες. Τηλεφώνησαν στο ψυχιατρείο και έκλεισαν ραντεβού. Κατά την άφιξή τους στο νοσοκομείο παραπονέθηκαν ότι άκουγαν φωνές που έλεγαν "άδειος", "κούφιος" και "γδούπος". Αυτή ήταν η μόνη εξαίρεση σε μια κατά τ' άλλα φυσιολογικότατη συμπεριφορά: έδωσαν αληθείς πληροφορίες στο άτομο που τους έπαιρνε τη συνάντευξη (πέρα από την αλλαγή ονομάτων και στοιχείων επαγγέλματος για τη συγκάλυψη του σκοπού της έρευνας). Με την ολοκλήρωση της συνέντευξης εισαγωγής όλοι, εκτός από έναν, έγιναν δεκτοί με τη διάγνωση της σχιζοφρένειας.\nΗ ζωή στο ψυχιατρείο\nΑπό τη στιγμή που μπήκαν στο ψυχιατρείο, οι ψευδοασθενείς εγκατέλειψαν το προσποιητό τους σύμπτωμα και συμπεριφέρονταν φυσιολογικά. Εξαρτιόταν από τους ίδιους και τη συμπεριφορά τους για το πότε θα τους δινόταν εξιτήριο. Ο χρόνος διαμονής τους κυμάνθηκε από 7 μέχρι 52 ημέρες, με μέσον όρο τις 19. Το καίριο εύρημα ήταν ότι κανένας ψευδοασθενής δεν ανιχνεύτηκε ως τέτοιος από τα μέλη των νοσοκομείων. Ενώ τα μέλη του νοσοκομειακού προσωπικού δεν ανίχνευσαν τους ψευδοασθενείς, οι άλλοι ασθενείς δεν ξεγελάστηκαν τόσο εύκολα. Σε τρεις από τις νοσηλείες, 35 από 118 πραγματικούς ασθενείς εξέφρασαν υποψίες και σχολίαζαν: "Εσύ δεν είσαι τρελός!", "Εσύ είσαι δημοσιογράφος", "Κάνεις κάποιον έλεγχο στο νοσοκομείο!".\nΟι επαφές ανάμεσα στο προσωπικό και στους ασθενείς ήταν ελάχιστες και παράξενες. Όταν ο ψυχίατρος περνούσε, πετούσε ένα "Καλημέρα, Ντέιβ. Πώς είσαι σήμερα;" κι έφευγε χωρίς καν να περιμένει απάντηση.\nΣε αντίθεση με την επαφή, τα φάρμακα δεν σπάνιζαν. Συνολικά 2100 χάπια χορηγήθηκαν στους 8 ψευδοασθενείς (που δεν τα κατανάλωσαν). Άλλη μιαν αναφορά ψευδοασθενούς ήταν, ότι μια νοσοκόμα ξεκούμπωσε τη στολή της για να διορθώσει το σουτιέν της σε μια κοινόχρηστη αίθουσα γεμάτη άντρες ασθενείς. Δεν είχε την πρόθεση να είναι προκλητική, αλλά δε θεωρούσε τους ασθενείς "πραγματικούς ανθρώπους" σύμφωνα με την αναφορά. Οι ψευδοασθενείς κρατούσαν σημειώσεις αρχικά κρυφά. Μετά δε χρειαζόταν να το κρατούν μυστικό, διότι αυτή η συμπεριφορά θεωρήθηκε φυσιολογική της παθολογίας τους!\nΗ μελέτη του Rosenhan τι έδειξε; Ότι ακόμη κι οι εκπαιδευμένοι επαγγελματίες ψυχικής υγείας είναι ανίκανοι να διαχωρίσουν τους φυσιολογικούς από τους ψυχικά αρρώστους. Αυτό οφείλεται στη συντριπτική επιρροή που ασκεί το περιβάλλον του ψυχιατρείου πάνω στην κρίση του προσωπικού για τη συμπεριφορά ενός ατόμου. Η στάση που διαμορφώνεται είναι "αφού βρίσκονται εδώ, θα πρέπει να είνια τρελοί". Ακόμη πιο σημαντική ήταν η αναφορά του Rosenhan σε "κόλλημα της διαγνωστικής ετικέτας". Αυτό σημαίνει ότι όταν ένας ασθενής σημαδεύεται με την ετικέτα του "σχιζοφρενούς", η εν λόγω διάγνωση καθίσταται το κύριο χαρακτηριστικό γνώρισμα της προσωπικότητάς του/της. Από τη στιγμή που μπαίνει η η ετικέτα και περιέρχεται σε γνώση του προσωπικού, όλοι αντιλαμβάνονται τη συμπεριφορά του ασθενούς στο σύνολό της ως προερχόμενη από τη διάγνωση -εξ ου και η έλλειψη επαφής ή υποψίας για τις σημειώσεις που κρατούσαν οι ψευδοασθενείς. Ακόμη και το "ιστορικό" ενός ψευδοασθενούς χρωματιζόταν από τη διαγνωστική ετικέτα.\nΤι μπορούμε να επισημάνουμε;\n- Οι "εχέφρονες" δε μπορούσαν να διακριθούν από τους "παράφρονες" μέσα σε περιβάλλον ψυχιατρείου.\n- Υπάρχει κίνδυνος που εγκυμονούν οι διαγνωστικές ετικέτες. Από τη στιγμή που ένας άνθρωπος σημαδεύεται με την ετικέτα ορισμένης ψυχολογικής κατάστασης, η ετικέτα αυτή εξαφανίζει όλα τα οποιαδήποτε άλλα ατομικά χαρακτηριστικά του. Όλη η συμπεριφορά του θεωρείται εκπορευόμενη της διαταραχής. Το χειρότερο είναι όλη αυτή η αντιμετώπιση μπορεί να καταλήξει σε αυτοεπιβεβαίωση και το ίδιο το άτομο (έστω και ψευδοασθενής) να αρχίσει να συμπεριφέρεται με αυτόν τον τρόπο.\nΑπό αυτά οδηγηθήκαμε να δίνεται περισσότερη φροντίδα στις διαγνωστικές διαδικασίες, να υπάρχουν λιγότεροι έγκλειστοι σε ψυχιατρεία, ενώ αναπτύχθηκαν και δομές υποστήριξης εντός της κοινότητας. Όλα αυτά βέβαια δεν αναιρούν τη στήριξη των επαγγελμάτων υγείας ακόμη πάνω στις ετικέτες!\nΚαι μια ακόμη ανεκδοτολογική αναφορά:\nΈνα πανεπιστημιακό νοσοκομείο, το προσωπικό του οποίου είχε ακούσει για τα ευρήματα του Rosenhan προτού δημοσιευτούν, αμφισβήτησε ότι στον δικό του χώρο ήταν δυνατόν να συμβούν τέτοια διαγνωστικά σφάλματα. Ο Rosenhan δέχτηκε να το ελέγξει και πληροφόρησε το προσωπικό ότι μέσα στους επόμενους 3 μήνες θα έστελνε έναν ή περισσότερους ψευδοασθενείς. Από κάθε μέλος του προσωπικού ζητήθηκε να βαθμολογήσει τον κάθε εμφανιζόμενο ασθενή σε μία δεκάβαθμη κλίμακα, ως προς την πιθανότητα να είναι ψευδοασθενής. Μέχρι το τέλος του 3μήνου είχαν γίνει δεκτοί 193 ασθενείς. Από αυτούς, 43 θεωρήθηκαν με υψηλό βαθμό εμπιστοσύνης ως ψευδοασθενείς από ένα τουλάχιστον μέλος του προσωπικού. Ακόμη, τουλάχιστον ένας ψυχίατρος υποπτεύθηκε 23, ενώ ένας ψυχίατρος και ένα άλλο μέλος του προσωπικού αναγνώρισαν 19. Να όμως που ο Rosenhan δεν είχε στείλει κανέναν ψευδοασθενή καθ'όλη τη διάρκεια της περιόδου των 3 μηνών.\nΗ διαμάχη της εγκυρότητας της ψυχολογικής διάγνωσης η οποία άρχισε με το άρθρο (που εξετάζεται εδώ) του 1973 του Rosenhan συνεχίζεται ως σήμερα.\nΥπάρχουν πολλές εξετάσεις και προεκτάσεις που θα συζητήσουμε σε επόμενη αναφορά και θα τη συνδέσουμε με τη παιδική σεξουαλική κακοποίηση.\nGreenberg, J. (1981, June/July). An interview with David Rosenhan. APA Monitor, 4-5.\nRosenhan, D.L. (1975). The contextual nature of psychiatric diagnosis. Journal of Abnormal Psychology, 84, 442-452.\nHock, R.R. (2009). 40 μελέτες που άλλαξαν την ψυχολογία. Τόπος, Αθήνα.\nΕτικέτες άποψη , γαλήσ , καλλιτεχνείο , περιοδικό , ψ της ψιψίνας , article , expression , kallitechnio , periodiko , rosenhan


Ο Ανάρχας τση Ζάκυθος: Φεβρουαρίου 2011\nΠακέτο στήριξης !!!\nΣτην οικονομία 10 δισ. ευρώ\nΣτο σχέδιο για το νέο αναπτυξιακό πρότυπο της χώρας αναφέρθηκε ο υπουργός Περιφερειακής Ανάπτυξης και Ανταγωνιστικότητας κ. Μ. Χρυσοχοΐδης σε εκδήλωση του ΙΣΤΑΜΕ σημειώνοντας ότι πρόκειται για ένα μεγάλο πακέτο στήριξης - πάνω από 10 δισ. ευρώ, που ενισχύει τη ρευστότητα στην αγορά, παρέχει κίνητρα για ιδιωτικές επενδύσεις, επανεκκινεί έργα δημόσιων υποδομών, ενισχύει την καινοτομία, τον τουρισμό, τις κατασκευές, τη μεταποίηση, την εξωστρέφεια, τη νεανική επιχειρηματικότητα.\nXωρίς το δάνειο !!!\nΗ ΕΛΛΑΔΑ ΘΑ ΕΙΧΕ ΚΗΡΥΞΕΙ ΣΤΑΣΗ ΠΛΗΡΩΜΩΝ\n«Xωρίς τη Συμφωνία και το δάνειο των 110 δισ. ευρώ η Ελλάδα θα είχε ήδη κηρύξει στάση πληρωμών, με καταστρεπτικές συνέπειες για την οικονομία και την κοινωνική της συνοχή και παρά τις πολιτικές αντιδράσεις που καταγράφονται εναντίον της Συμφωνίας με την τρόικα, εναλλακτική πρόταση αντιμετώπισης της κρίσης δεν έχει κατατεθεί», ανέφερε ο καθηγητής Οικονομικών του Πανεπιστημίου Αθηνών και γενικός διευθυντής του ΙΟΒΕ Γιάννης Στουρνάρας, μιλώντας σήμερα σε εκδήλωση του ΙΣΤΑΜΕ.\nΑναρτήθηκε από takis zante στις 8:18 μ.μ. 0 σχόλια\n"Ψήνεται" στο πυρετό....\nΑπό το πρωί ο Γιώργος Παπανδρέου βρίσκεται στο κρεβάτι με το θερμόμετρο να χτυπάει τους 40 βαθμούς και τους γιατρούς που τον παρακολουθούν να κάνουν λόγο ακόμη και για λοίμωξη του αναπνευστικού συστήματος.\nΗ ίωση και ο υψηλός πυρετός του πρωθυπουργού ήταν η αιτία να αναβληθεί η αποψινή προ ημερησίας συζήτηση στη Βουλή σε επίπεδο αρχηγών για το θέμα του δημογραφικού προβλήματος στην Ελλάδα.\nΑναρτήθηκε από takis zante στις 8:09 μ.μ. 0 σχόλια\nστις δηλώσεις για τη συνταγματική εγγύηση του χρέους\nΜε αφορμή τις δηλώσεις του υπουργού Εσωτερικών, Γιάννη Ραγκούση, που δημοσιεύονται σήμερα στα «Νέα» και σύμφωνα με τις οποίες τάσσεται υπέρ της συνταγματικής εγγύησης για το θέμα του χρέους, ο εκπρόσωπος της Ν.Δ., Γιάννης Μιχελάκης, εξαπέλυσε επίθεση στην κυβέρνηση, την οποία χαρακτήρισε «σκορποχώρι».\nΑναρτήθηκε από takis zante στις 7:29 μ.μ. 0 σχόλια\nη Λιβύη μας βάζει ???\n«Φωτιά» στις τσέπες μας\nΑναρτήθηκε από takis zante στις 7:09 μ.μ. 0 σχόλια\nΜε Τους Κοινωνικούς Εταίρους!!!!\nΘΑ ΣΥΝΑΝΤΗΘΕΙ Η ΚΑΤΣΕΛΗ\nΗ Υπουργός Εργασίας και Κοινωνικής Ασφάλισης, Λούκα Τ. Κατσέλη, αύριο, Δευτέρα 28 Φεβρουαρίου 2011, στις 12:00, θα συναντήσει τους εκπροσώπους των Κοινωνικών Εταίρων (ΓΣΕΕ, ΕΣΕΕ, ΓΣΕΒΕΕ, ΣΕΒ), στο πλαίσιο των τακτικών μηνιαίων επαφών.\nΑναρτήθηκε από takis zante στις 11:57 μ.μ. 0 σχόλια\nΓΙΑ ΟΛΕΣ ΚΑΙ ΟΛΟΥΣ ΕΙΝΑΙ ΙΔΙΟΣ\nΑναρτήθηκε από takis zante στις 3:31 μ.μ. 0 σχόλια\nΤα Τηλεδιόδια Έρχονται !!!\nΜε κάρτα και αναλογική χρέωση\nΕντός του 2012 θα εγκαινιαστούν τα τηλεδιόδια και η νέα κάρτα που θα γλιτώνει τους οδηγούς από τις ουρές και το μποτιλιάρισμα στους σταθμούς διοδίων.\nΦτιάξτε κεμπάπ !!!\nΕάν έχετε καλεσμένους και θέλετε να φτιάξετε κάτι ιδιαίτερο και νόστιμο, τότε το κεμπάπ θα σας βγάλει από τη δύσκολη θέση. Είναι εύκολη συνταγή και δεν θέλει κόπο και ώρες προετοιμασίας...\n600 γραμμάρια µοσχαρίσιο κιµά\n400 γραµµάρια αρνίσιο κιµά\n½ κουταλάκι του γλυκού κύµινο\nλίγο πιπέρι µαύρο\n½ κουταλάκι του γλυκού. σόδα\n½ κρεµµύδι τριµµένο στον τρίφτη\n50 γραµµάρια γιαούρτι στραγγιστό\n50 γραµµάρια κρέμα τυρί\nλίγο δυόσμο ψιλοκοµµένο\n2-3 σταγόνες λεµόνι\nΤοποθετούμε τον κιμά σε ένα μπολ και προσθέτουμε όλα τα υλικά μέσα. Ζυμώνουμε μέχρι να ενσωματωθούν καλά όλα τα υλικά. Πλάθουμε μακρόστενα κεμπάπ και τα ψήνουμε στα κάρβουνα για 10 λεπτά, αν θέλουμε μπορούμε να τα περάσουμε και σε καλαμάκια. Στη συνέχεια ετοιμάζουμε το ντιπ γιαουρτιού, ανακατεύοντας όλα τα υλικά μαζί.\nΣε ένα µεγάλο µπολ ρίχνετε τα τρία είδη κιµά και προσθέτετε όλα τα υπόλοιπα υλικά. Ζυµώνετε µε απαλές κινήσεις µέχρι να ανακατευτούν καλά όλα τα υλικά. Στη συνέχεια, πλάθετε µακρόστενα κεµπάπ, τα οποία ψήνετε στα κάρβουνα για 10 λεπτά. Σερβίρετε µε πιτούλες ψηµένες στα κάρβουνα, ντιπ γιαουρτιού και φρέσκιες τηγανιτές πατάτες. Για το ντιπ γιαουρτιού, δουλεύετε απαλά όλα τα υλικά µε ένα κουτάλι µέσα σε µεγάλο µπολ.\nΑναρτήθηκε από takis zante στις 1:07 μ.μ. 0 σχόλια\nΕπίτευξη συμφωνίας !!!\nΣχετικά με την αξιοποίηση του Ελληνικού...\nΈνα μητροπολιτικό πάρκο εφάμιλλο του Central Park της Νέας Υόρκης είναι η πρόταση της κυβέρνησης για την αξιοποίηση του Ελληνικού που θα παρουσιασθεί μέχρι το φθινόπωρο, όπως δηλώνει ο υπουργός Επικρατείας ,αρμόδιος για επενδύσεις, Χάρης Παμπούκης σε συνέντευξη του σήμερα στα "ΝΕΑ".\nΑλλά το θεωρώ λάθος !!!\nΤην επιστροφή της Ελλάδας στη δραχμή...\nΟ υπ. Οικονομικών της Γερμανίας Βόλφγκανγκ Σόιμπλε αντικρούει το ενδεχόμενο εξόδου, έστω και πρόσκαιρα, μεμονωμένων, προβληματικών χωρών από το Ευρώ.\nΑναρτήθηκε από takis zante στις 7:43 μ.μ. 0 σχόλια\nΤο καινούριο !!!\nΔεν έρχεται παρά μόνο μέσω ανατροπής\n"Σπέρνουν ανέμους, τι θα θερίσουν;"...\nΣτην κινεζική γλώσσα, με τα χαρακτηριστικά ιερογλυφικά που τη συνθέτουν, η λέξη «κρίση» συμβολίζεται με τους χαρακτήρες των λέξεων «καταστροφή» κι «ευκαιρία». Με άλλα λόγια, η περιεκτική σοφία της βαθιάς ασιατικής παράδοσης παραδέχεται πως το καινούριο δεν έρχεται παρά μόνο μέσω ανατροπής –καταστρεπτικά βίαιης μερικές φορές– του παλιού.\nΣτην εκτίμηση !!!\nΌτι το Μνημόνιο «δεν βγαίνει» προχώρησε ο βουλευτής του\nΠΑΣΟΚ Π. Οικονόμου.\nΜιλώντας σε ραδιοσταθμό ο βουλευτής δήλωσε ότι «το περίφημο μνημόνιο, το οποίο, όπως ξέρετε. 'πνέει τα λοίσθια', έχει αποθάνει προ πολλού, γιατί συνεχώς τροποποιείται.Eυρωζώνη, δεν μπορεί να λυθεί από το μνημόνιο.\nΑναρτήθηκε από takis zante στις 12:17 μ.μ. 0 σχόλια\nΕΚΕΙ ΠΟΥ ΦΤΥΝΕΙ !!!\nΠΟΛΥ ΜΙΚΡΗ ΠΟΛΙΤΙΚΟΣ...\nΣε αυτές τις περιπτώσεις ποιον να πρωτοκράξει ο δύσμοιρος αναγνώστης;\nΤη Ντόρα ή τον Τράγκα; Μάλλον τη Ντόρα. Διότι επιβεβαίωσε ότι κυνηγάει σαν τρελλή τη δημοσιότητα παραχωρώντας συνέντευξη σε αυτόν που απειλούσε με αγωγές κατά τη...\nΕΝΑ ΚΑΛΟ !!!!!!!!!\nΣΕ ΟΛΕΣ ΚΑΙ ΣΕ ΟΛΟΥΣ..\nTo ΣΤΙΓΜΑ !!!!\nΣύμφωνα με την ΕΛΕΥΘΕΡΟΤΥΠΙΑ το συμπέρασμα που προκύπτει από την ευρωπαϊκή περιοδεία του πρωθυπουργού αλλά και την παρουσίαση του επικαιροποιημένου μνημονίου από τον Γ. Παπακωνσταντίνου, είναι προφανές: «η ευρωπαϊκή πτυχή αντιμετώπισης της κρίσης δεν έχει ακόμη φανεί σε όλες τις διαστάσεις της. Ουδείς γνωρίζει τι θα υιοθετήσουν οι ευρωπαίοι ηγέτες στη σύνοδό τους την 25η Μαρτίου.\nΓια τους συνταξιούχους !!!\nΑΠΟ ΤΗΣ ΤΡΑΠΕΖΕΣ Η ΠΛΗΡΩΜΗ ΤΩΝ ΣΥΝΤΑΞΕΩΝ\nΣε όσους δεν πρόλαβαν να απογραφούν και να ενταχθούν στο νέο σύστημα πληρωμής θα εισπράξουν τις συντάξεις του Μαρτίου με εντολές πληρωμής από οποιαδήποτε κατάστημα της Αγροτικής Τράπεζας, αναφέρει ο ΟΓΑ...\nΕπίδειξη δύναμης ???\nΑΡΡΩΣΤΟ ? ΠΟΥ:\nΚαλεί τους υποστηρικτές του να πολεμήσουν για τη Λιβύη\n«Θα πεθάνουμε εδώ, στο έδαφος της Λιβύης. Θα ματαιώσουμε τις ξένες απόπειρες όπως κάναμε με τον ιταλικό ιμπεριαλισμό», είπε ο Καντάφι, χαιρετίζοντας τη λιβυκή σημαία.\nΑναμένονται μεγάλα έσοδα !!!\nΕξ ου και η παράταση των 4 μηνών\nΣυνολικά έσοδα που θα προσεγγίσουν τα 710 εκατ. ευρώ έως και το 2012, αναμένεται να εισρεύσουν στο Πράσινο Ταμείο από την τακτοποίηση των\nΟΙ ΤΟΞΟΒΟΛΟΙ ???\nΤΟΥ ΤΡΑΓΚΑ !!!...\nΝα φύγει ???\nΤΟ ΧΟΥΝΤΙΚΟ ΠΑΣΟΚ...\nΗ αλήθεια είναι πως ο λαός χθες έστειλε το μήνυμα: ...\nΝα φυγει το ΠΑΣΟΚ και να έρθει η ΔΕΞΙΑ να μας σώσει(η ΔΕΞΙΑ που μας οδήγησε εδώ)!\nΔεν είναι και λίγο εκατό χιλιάδες άνθρωποι στην Αθήνα να διαδηλώνουν απέναντι σε όλα αυτά τα αντιλαϊκά μέτρα που πήρε η Κυβέρνηση του Γιώργου Παπανδρέου για τη σωτηρία της χώρας!\nΑναρτήθηκε από takis zante στις 6:42 μ.μ. 0 σχόλια\nΡΕ ΛΕΒΕΝΤΕΣ ΜΑΣΚΑΡΑΔΕΣ !!!\nΦΤΑΙΕΙ Ο ΚΑΚΟΣ ΓΙΩΡΓΟΣ ΓΙΑΤΙ ?????????\nΗ ΕΘΝΙΚΟΦΡΟΝΕΣ ΚΕΦΑΛΑΙΟΚΡΑΤΕΣ\nΕΧΟΥΝ ΤΑ ΚΛΕΜΜΕΝΑ ΤΟΥ ΛΑΟΥ ΣΤΗΝ ΕΛΒΕΤΙΑ\nΔυο φορές το χρέος της Ελλάδας\nΟι καταθέσεις Ελλήνων στην Ελβετία !!!\nΤρεις φορές περισσότερα χρήματα έχουν καταθέσει Έλληνες στην Ελβετία απ’ ότι στην ίδια τους τη χώρα, όπως αποκαλύπτει δημοσίευμα του γερμανικού περιοδικού Spiegel.\nΑναρτήθηκε από takis zante στις 6:18 μ.μ. 0 σχόλια\nΡΕ ΛΕΒΕΝΤΕΣ ???\nΡΙΧΤΕ ΤΟ ΚΑΙ ΛΙΓΟ ΕΞΩ\nΑναρτήθηκε από takis zante στις 5:58 μ.μ. 0 σχόλια\nΕλληνοκινεζική συμφωνία !!!!!\n10δις για τη ναυτιλία\nΤις ολόθερμες ευχαριστίες του στην Ελλάδα εξέφρασε ο αντιπρόεδρος της κινεζικής κυβέρνησης κ. Shang dejiang - παρουσία του υπουργού Μεταφορών της Κίνας κ. Li Shenglin - στη συνάντηση που είχε με τον Έλληνα Υπουργό Θαλασσίων Υποθέσεων, Νήσων και Αλιείας κ. Γιάννη Διαμαντίδη στο Πεκίνο, για την άμεση βοήθεια που προσέφερε η Ελλάδα στον επαναπατρισμό των χιλιάδων κινέζων υπηκόων από τη Λιβύη, με την αποστολή των ελληνικών πλοίων στην εμπόλεμη περιοχή και στη συνέχεια τη φιλοξενία τους στην Κρήτη, μέχρι την αναχώρηση τους στην Κίνα.\nΑναρτήθηκε από takis zante στις 12:00 π.μ. 0 σχόλια\nΤι Θλίψη !!!!!\nΟΙ ΔΗΜΟΣΙΟΚΑΦΡΟΙ ΥΠΗΡΕΣΙΑΣ ...????\nΤο βαρέλι 110 δολάρια ???\nΕξ αιτίας των αναταραχών στη Λιβύη\nΠάνω από τα 110 δολάρια το βαρέλι διαπραγματεύεται σήμερα η τιμή του πετρελαίου brent στο Λονδίνο, εξ αιτίας των αναταραχών στη Λιβύη, οι οποίες απειλούν την παραγωγή της χώρας και άρα τις εξαγωγές.\nΉδη το 25% - 300 με 400 χιλιάδες βαρέλια ημερησίως – της παραγωγής πετρελαίου της Λιβύης έχει σταματήσει, σύμφωνα με υπολογισμούς του Reuters.\nΜέλη του ΟΠΕΚ πάντως προσπαθούν να καθησυχάσουν την παγκόσμια κοινότητα, τονίζοντας ότι «η Λιβύη από μόνη της δεν μπορεί να πάει το πετρέλαιο στα 150 δολάρια το βαρέλι»\nΗμουν στην πορεία στο κέντρο. Είδα όλη την πορεία. Μια διμοιρία των ματ είχαν παραταχθεί μπροστά από το μνημείο του άγνωστου στρατιώτη και μπροστά τους ακριβώς...\nΑναρτήθηκε από takis zante στις 7:45 μ.μ. 0 σχόλια\nΜΙΑ ΜΕΓΑΛΗ ΠΟΡΕΙΑ !!!!!\nΠολύ μικρή σε σχέση με τα μετρά...\nΜολις επεστρεψα απο την πορεια και θελω να πω ορισμενα πραγματα. Πρωτα απ΄ολα, ηταν μια μεγαλη πορεια αλλα πολυ μικρη σε σχεση με τα μετρα...\nΠρος τη Λιβυή !!\nΚΑΤΕΥΘΥΝΕΤΑΙ ΤΟ ΕΛΕΥΘΕΡΙΟΣ ΒΕΝΙΖΕΛΟΣ\nΤο επιβατιγό οχηματαγωγό Ελευθέριος Βενιζέλος της εταιρείας ΑΝΕΚ πλέει αυτή τη στιγμή νοτιοδυτικά της Κρήτης με κατεύθυνση το λιμάνι της Βεγγάζης στη Λιβυή. Εκεί θα...\nΣτα υπουργεία !!!!!\n«τσεκάρουν» το που πηγαίνει κάθε ευρώ.\nΑΠΟ ΤΟ ALTER ???\nΟ ΑΛΑΒΑΝΟΣ ΚΑΛΕΣΕ ΤΟΥΣ\nΣε κατάληψη της πλατείας Συντάγματος προτρέπει τους γνωστούς -άγνωστους ο Αλέκος Αλαβάνος, με ποιά ειδιότητα άραγε ;, ενόψει της 24ωρης Πανελλαδικής απεργίας της Τετάρτης.\nΤώρα φταίμε εμείς να πούμε για την Πεντέλη και στους κλέφτες που μένουν εκεί ; Θέλει η πουτάνα να κρυφτεί και η χαρά δεν την αφήνει\nΑναρτήθηκε από takis zante στις 11:10 μ.μ. 0 σχόλια\nΠΟΥ ΞΕΣΗΚΩΝΟΥΝ ΤΟ ΛΑΟ\n$$$ ΚΕΦΑΛΑΙΟΚΡΑΤΕΣ $$$\n"ΡΗΜΑΞΤΕ ΤΑ ΟΛΑ, ΒΓΕΙΤΕ ΣΤΟΥΣ ΔΡΟΜΟΥΣ"!\nΠόλεμος στα ερτζιανά. Από το πρωί ο Τράγκας\nκαι ο Αλαβάνος καλούσαν τον κόσμο να βγει στον δρόμο.\nΑκούγονταν οι σειρήνες του Β' Παγκοσμίου πολέμου!!!\n"Ξεσκίστε τα όλα.\nΑυτό που συντελείται πρέπει να ανατραπεί.\nΠάρτε την τύχη σας στα χέρια σας.\nδρόμους και ρημάξτε τα όλα"!\nΚραύγαζαν για ανατροπή του καθεστώτος.\nΌχι δεν είμαστε στην Λιβύη.\nΣτην Ελλάδα είμαστε.\nΓια να κατανοήσουμε τι σημαίνει για την χώρα, την οικονομία, αλλά και για τον λαό, η Δ.Ε.Η. θα πρέπει να γυρίσουμε την μνήμη μας, περίπου 60 χρόνια πίσω, τότε που οι πολυεθνικές εταιρίες ηλεκτρισμού κάνουν την εμφάνισή τους, στην Ελλάδα, όπου ηλεκτροδοτούν μόνον τις μεγάλες πόλεις της χώρας. Φυσικά, στις πιο απόμακρες περιοχές, που ήταν ασύμφορο το έργο, αυτό, το ανέλαβαν κάποιες μικρές Δημοτικές Επιχειρήσεις, προσπαθώντας να ηλεκτροδοτήσουν κομμάτια των περιοχών,όχι πάντα με επιτυχία.\nΤον Αύγουστο του 1950 ιδρύεται η Δημόσια Επιχείρηση Ηλεκτρισμού (Δ.ΕΗ.).\nΑναρτήθηκε από takis zante στις 4:13 μ.μ. 0 σχόλια\nΑΠΟ ΤΟ ΒΕΡΟΛΙΝΟ !...\nΒρέθηκα χθες το απόγευμα στο Humboldt-Universität , στο Βερολίνο, για να παρακολουθήσω την ομιλία του Γιώργου Παπανδρέου, μαζί με εκατοντάδες άλλους γερμανούς και έλληνες πολίτες. ΄Ηταν μια μεστή και ενδιαφέρουσα ομιλία για τα ζητήματα της ΄Ενωσης και το οικονομικό πρόβλημα της Ελλάδας. Ο έλληνας πρωθυπουργός καταχειροκροτήθηκε από το κοινό, για τις ιδέες του και τις προτάσεις του.\nΑφιέρωµα Στο !!!\nΠραγµατοποιείται στη Στέγη Γραµµάτων και Τεχνών του Ιδρύµατος Ωνάση (Λεωφ. Συγγρού 107-109, τηλ. 210-9005.800) στις 20.30Απόψε, στο πλαίσιο του Κύκλου Ελληνικού Τραγουδιού «Ο Άγνωστος Ελληνισµός». Μια εκδήλωση που εστιάζει στον ζακυνθινό µουσικοσυνθέτη που έφυγε πολύ πρόωρα από τη ζωή, µόλις σε ηλικία 38 ετών. Θα παρουσιαστούν έργα του σε πρώτη πανελλαδική εκτέλεση, τα οποία θα πλαισιώνουν µεγάλες στιγµές από το συνθετικό του corpus.\nΑναρτήθηκε από takis zante στις 3:48 μ.μ. 0 σχόλια\nΓια τις επόμενες κινήσεις του !!!!\nΟ Α. Τσίπρας ρωτά τον πρωθυπουργό\nΤι προτίθεται να κάνει και τι πρωτοβουλίες θα λάβει στην επόμενη σύνοδο κορυφής «ώστε η χώρα να απεμπλακεί το συντομότερο δυνατό από το μνημόνιο της χρεοκοπίας», ρωτά τον πρωθυπουργό Αλέξης Τσίπρας με ερώτηση που κατέθεσε προς τον πρωθυπουργό.\nΑναρτήθηκε από takis zante στις 3:11 μ.μ. 0 σχόλια\nΌΛΗ Η ΑΛΗΘΕΙΑ !!!\nΔύο «φιλικές συζητήσεις» μεταξύ Γιώργου και Στρος-Καν\n«ΤΑ ΝΕΑ» επικοινώνησαν µε ανθρώπους της παραγωγής του συγκεκριμένου ντοκιμαντέρ, οι οποίοι έχουν πλήρη γνώση των δηλώσεων του Στρος-Καν.\nΠΟΙΟΣ ΗΡΘΕ ???\nΠΟΙΟΙ ΑΡΠΑΞΑΝ ???\nΔημοσίο χρήμα !!!\nΤο γεγονός ότι το νησί μας είναι κακορίζικο και φαλιρισμένο το έχουμε, πλέον, εμπεδώσει, με τραγικό και οδυνηρό τρόπο.\nΤο ποιοι έφταιξαν εν πολλοίς το γνωρίζουμε ή το υποψιαζόμαστε.\nΑναρτήθηκε από takis zante στις 9:43 μ.μ. 0 σχόλια\nΡΕ ΒΑΓΓΕΛΑ ΦΟΡΕΣΕΣ ΦΟΥΣΤΑ\n«Ήταν λάθος οι δηλώσεις μου,\n" Ζητώ Συγνώμη "\nκαι καλώ σε συνάντηση τον πρόεδρο του ΠΑΟ\nΜε ανακοίνωσή του που δημοσιεύτηκε πριν από λίγα λεπτά στην ιστοσελίδα της ΠΑΕ Ολυμπιακός Βαγγέλης Μαρινάκης ανακαλέι τις δηλώσεις\nΣΙΓΑ ΡΕ ΠΑΠΑΓΑΛΑΚΙ ???\nΕπίθεση Γ. Μιχελάκη με αφορμή τις αποκαλύψεις του Στρος Καν\nΗ αποκάλυψη του Στρος Καν σε ντοκιμαντέρ του γαλλικού καναλιού Canal+ ότι ο Γιώργος Παπανδρέου είχε ζητήσει ήδη από το Δεκέμβριο του 2009 την παρέμβαση του ΔΝΤ προκάλεσε έντονες αντιδράσεις στο πολιτικό σκηνικό.\nΤα κόμματα της αντιπολίτευσης κατηγορούν την κυβέρνηση και τον πρωθυπουργό προσωπικά για καθυστέρηση, αποπροσανατολισμό και ανυπαρξία δράσης για αντιμετώπιση της δύσκολης οικονομικής συγκυρίας για τη χώρα μας εντός της Ευρωπαϊκής Ένωσης.\nΓερμανική στήριξη στην Ελλάδα !!!\nΗ αυριανή συνάντηση της καγκελαρίου της Γερμανίας, Άνγκελα Μέρκελ, με τον Έλληνα πρωθυπουργό Γιώργο Παπανδρέου στο Βερολίνο αποτελεί για τη γερμανική κυβέρνηση δείγμα της στήριξης που παρέχει στην κυβέρνηση της Ελλάδας προκειμένου να βγάλει τη χώρα από την κρίση, σύμφωνα με εκτιμήσεις του κυβερνητικού εκπροσώπου, Στέφεν Ζάιμπερτ.\nΓια επαναπατρισμό από τη Λιβύη !!!\nΣτο «κόκκινο» η διεθνής ανησυχία για τις εξελίξεις στη Λιβύη.\nΟι υπουργοί Εξωτερικών των «27» συνεδριάζουν εκτάκτως στις Βρυξέλλες, εν μέσω φόβων για την ασφάλεια των Ευρωπαίων πολιτών στη Λιβύη, αλλά και για ένα μαζικό μεταναστευτικό κύμα από τη βόρεια Αφρική.\nΑναρτήθηκε από takis zante στις 6:45 μ.μ. 0 σχόλια\nΈνας υπουργός να γίνει αγρότης\nΠολλοί πολιτικοί μας είναι σήμερα για τα... χωράφια, ένας, όμως, τα επέλεξε συνειδητά. Ο Δημήτρης Κουλουριάνος, ο οποίος υπηρέτησε σε πολλά αξιώματα, όπως υπουργός Οικονομικών, ευρωβουλευτής, διοικητής της ΕΤΒΑ, στέλεχος της Διεθνούς Τράπεζας, στέλεχος του ΟΟΣΑ κ.ά, πλέον δραστηριοποιείται ως αγρότης.


Πολυ στρώμα 2 λιμένων καταλύτης της Cisco διακοπτών Ethernet WS-c2960l-48ts-AP 2960 σειρών Λ\nΑρχική Σελίδα\tΠροϊόνταGigabit Ethernet SwitchΠολυ στρώμα 2 λιμένων καταλύτης της Cisco διακοπτών Ethernet WS-c2960l-48ts-AP 2960 σειρών Λ\nΣτρώμα 2 διακοπτών Gigabit Ethernet 48 λιμένων WS-c2960l-48ts-AP καταλυτών 2960L της Cisco\nΠληροφορίες προϊόντων του WS-c2960l-48ts-AP\nΟι διακόπτες σειράς 2960-λ καταλυτών της Cisco είναι καθορίζω-διαμόρφωση, διακόπτες Gigabit Ethernet που παρέχουν το στρώμα 2 και το βασικό στρώμα 3 μετατροπή πρόσβασης επιχείρηση-κατηγορίας για τα υποκαταστήματα, τους συμβατικούς χώρους εργασίας, και τις εφαρμογές έξω--ο-συνδέω με καλώδιο-ντουλαπιών. Αυτοί οι IOS της Cisco βασισμένοι στο λογισμικό διακόπτες είναι fanless, εύχρηστοι, ενέργεια αποδοτική, οικονομικώς αποδοτική, αξιόπιστη, και εξασφαλίζουν.\nΥπάρχει ένας ειρηνικοασιατικός αριθμός μερών: WS-c2960l-48ts-AP. Είναι το ίδιο με το WS-c2960l-48ts-LL.\n◦ Διαχείριση δικτύου με τη Cisco Prime®, το plug and play δικτύων της Cisco, και το κέντρο της Cisco DNA™\n48 X 10/100/1000 λιμένων\nΣχετικό προϊόν του WS-c2960l-48ts-AP\nΟ πίνακας παρουσιάζει κατωτέρω μερικά εξαρτήματα του WS-c2960l-48ts-AP.\nΤο τοποθετημένο ράφι 1RU τοποθετεί για 2960X, 2960-XR, και το 2960-λ\nΠαρηγορήστε το καλώδιο 6 πόδια με τους συνδετήρες Α και μίνι-β τύπων USB\nΚαλώδιο τροφοδοσίας που σταματά το συνδετήρα\n1RU το ράφι τοποθετεί την εξάρτηση για το 2960-Χ, 2960-XR, και το 2960-λ


Πόδια | IKEA Ελλάδα\nΠόδια που προσαρμόζονται σε όλα τα πατώματα\nΕίτε το δάπεδο είναι ίσιο, είτε όχι, μπορείτε να είστε σίγουροι πως το έπιπλό σας θα είναι σταθερό. Τα πόδια μπορούν να προσαρμοστούν σε όλα τα δάπεδα. Χρησιμοποιώντας τα πόδια με τα έπιπλα IKEA, κερδίζετε σε λειτουργικότητα αλλά και σε ωραία εμφάνιση. Το αν θα χρησιμοποιήσετε τελικά πόδια για το έπιπλο ή όχι εξαρτάται από τις προτιμήσεις σας ή από το αν μπορεί ο τοίχος σας να αντέξει το βάρος του επίπλου. Η επιλογή είναι δική σας.


Φωτογραφίζονται γυμνοί στο κρεβάτι τους και ρίχνουν το internet! - MaryMary.gr\nΔεν ξέρουμε πόσο ανάγκη είχαν να κάνουν κάτι τέτοιο για να τους συζητήσουμε, αλλά το σίγουρο είναι πως όλος ο κόσμος μιλάει σήμερα για τις παρακάτω εικόνες που θα δεις.\nΚαι λέμε όλοι ο κόσμος, γιατί αυτοί που φωτογραφήθηκαν γυμνοί στο κρεβάτι τους είναι η Beyonce και ο Jay Z.\nΟι δυο τους αποφάσισαν να βγάλουν τα ρούχα τους και να μας αφήσουμε να τους δούμε στις πολύ προσωπικές τους στιγμές. Στη μια φωτογραφία θα τους δεις εντελώς γυμνούς, ενώ στην άλλη θα δεις την Beyonce να φοράει ένα αποκαλυπτικό εσώρουχο και τον Jay Z να απολαμβάνει το πούρο του λες και έχουμε ακόμα ΠΑΣΟΚ.\nΚαι σε ρωτάμε γιατί αν έχεις αυτές οι διάφανες τσάντες δεν θα σε βολέψουν καθόλου. Αν πάλι δεν έχεις, μπορείς να εμπιστευτείς το νέο trend το οποίο σιγά σιγά αρχίζει ...


Ο Βεζένκοβ είναι η νέα «μεταγραφή» του Ολυμπιακού (vid) | newsall.gr\nΑρχική ΑΘΛΗΤΙΚΑ gazzetta.gr Ο Βεζένκοβ είναι η νέα «μεταγραφή» του Ολυμπιακού (vid)\nΟ Βεζένκοβ είναι η νέα «μεταγραφή» του Ολυμπιακού (vid)\nΜεγάλη κουβέντα έγινε το φετινό καλοκαίρι για την ανανέωση του Σάσα Βεζένκοβ με τον Ολυμπιακό. Ο Βούλγαρος παίκτης, που έχει ανδρωθεί μπασκετικά στην Ελλάδα, τα τελευταία χρόνια έψαχνε την σταθερότητα και όλα εκείνα τα στοιχεία που τον είχαν κάνει περιζήτητο στην Ευρώπη. Μετά τον Άρη και τα καταπληκτικά πράγματα που έκανε στο παρκέ, επέλεξε την Μπαρτσελόνα και από εκεί και πέρα τα πράγματα έγιναν δύσκολα.\nΒούτηξε στα βαθιά και άρχισε να πανικοβάλλεται και να χάνει όλα όσα είχε δείξει μέχρι τότε. Ο Βεζένκοβ επέστρεψε στον Ολυμπιακό, με στόχο να επαναπροσδιορίσει την καριέρα του, αλλά η αλήθεια είναι ότι η άφιξη του συνοδεύτηκε με δύο σεζόν πολύ δύσκολες για τους «ερυθρόλευκους». Τα πράγματα ήταν δύσκολα γενικά στο «Λιμάνι», η απόδοση δεν ήταν η αναμενόμενη και αποκορύφωμα ήταν η περσινή σεζόν.\nΗ πορεία του Ολυμπιακού ήταν κακή, αρκετοί προπονητές προσπάθησαν να βρουν λύσεις, πριν να επιστρέψει ο Γιώργος Μπαρτζώκας και να προσπαθήσει να… μαζέψει τα ασυμμάζευτα. Ήταν τότε που ο Βεζένκοβ βρήκε ρόλο, σε μια ομάδα βέβαια που περνούσε δύσκολα και άρχισε να δίνει πολύτιμες λύσεις. Ο Βούλγαρος άρχισε να βρίσκει τον καλό του εαυτό και να προσφέρει κάθε φορά που πατούσε παρκέ. Η στατιστική του γέμισε και οι καλές εμφανίσεις διαδέχονταν η μία την άλλη, ενώ φανερή ήταν η αλλαγή και στην διάθεση του.\nΟ Γιώργος Μπαρτζώκας μπορεί να πάρει τα εύσημα γι’ αυτό και είναι φανερό ότι είναι ο προπονητής που έχει την καλύτερη επίδραση πάνω στο παίκτη του. Και στην Μπαρτσελόνα και στον Ολυμπιακό είναι φανερό ότι ο Βεζένκοβ νιώθει άνετα με τον προπονητή του και χαίρεται να παίζει για εκείνον. Κάπως έτσι φτάσαμε στο περσινό καλοκαίρι όπου ο παίκτης και η ομάδα έπρεπε να πάρουν μια απόφαση. Ενώ στην αρχή όλα έδειχναν ότι τις δύο πλευρές τις χώριζε απόσταση, η ομάδα έδειξε ότι θέλει ο παίκτης να μείνει στον κορμό που έχει δημιουργηθεί και εκείνος με την σειρά του έκανε πίσω στις απαιτήσεις του και έδειξε ότι είναι πανέτοιμος για το επόμενο βήμα.\nΕκείνος το είπε, αλλά είναι άγνωστο πόσοι τον πίστεψαν, γι’ αυτό και φροντίζει να το δείξει πεντακάθαρα μέσα στο παρκέ.\nΟ Βεζένκοβ είναι μια νέα… μεταγραφή για την ομάδα του. Από την αρχή ο Ζαν Σαρλ τραυματίστηκε και ο Σάσα δεν θα μπορούσε καλύτερα να εκμεταλλευτεί αυτή την ευκαιρία. Μαζί με τον Πρίντεζη μοιράζεται την θέση «4» και δείχνει σε κάθε αγώνα άλλο καλύτερο πρόσωπο. Ο «ερυθρόλευκος» φόργουορντ έχει διάθεση να παλέψει σε κάθε φάση, κερδίζει προσωπικές μονομαχίες, βγάζει απίστευτη ενέργεια, ενώ σκοράρει σε κάθε ευκαιρία που του δίνεται. Εκτός από αυτά τα στοιχεία που μετρά η στατιστική, ο Βεζένκοβ έχει πολύ διαφορετική ψυχολογία πατώντας παρκέ. Είναι σίγουρος για τον εαυτό του, πανηγυρίζει κάθε κερδισμένη «μάχη» και αποδεικνύει και στους συμπαίκτες του και στον προπονητή του ότι μπορούν να στηριχτούν πάνω του.\nΉδη στα 4 πρώτα ματς της διοργάνωσης στα δύο έκανε πράγματα και θαύματα, ενώ κόντρα στην Μακάμπι Τελ Αβίβ ήταν εκπληκτικός, έχοντας μάλιστα και ένας εξαιρετικά κρίσιμο ριμπάουντ, λίγο πριν το τέλος. Κόντρα στους ισραηλινούς, βρέθηκε στο παρκέ για 21:56” και σε αυτά είχε 14 πόντους, με 4/5 τρίποντα, 6 ριμπάουντ και μάζεψε και 18 βαθμούς στο σύστημα αξιολόγησης.\nΕκτός από το παιχνίδι κόντρα στην Αρμάνι Μιλάνο, απέναντι στην οποία ήταν εξαιρετικός ο Γιώργος Πρίντεζης, ο Βεζένκοβ ήταν εξαιρετικός και κόντρα στον Παναθηναϊκό με 9 πόντους, 8 ριμπάουντ, 1 ασίστ και 2 κλεψίματα, έχοντας και 17 βαθμούς στο PIR, ενώ και με την Ζάλγκιρις είχε 8 πόντους, 5 ριμπάουντ και 1 ασίστ.\nΣυνολικά το 46.2% που έχει στο τρίποντο θυμίζει κάτι από τα… παλιά, ενώ κατεβάζει και 4.8 ριμπάουντ ανά αγώνα, με το νούμερο να μην αντικατοπτρίζει απόλυτα την διάθεση που βγάζει όταν παλεύει στο παρκέ.\nΟ Βεζένκοβ είναι ένας… νέος παίκτης για τον Γιώργο Μπαρτζώκα, κάθε φορά που πατά παρκέ δείχνει ότι φέτος είναι αποφασισμένος να χτίσει σε νέες βάσεις την καριέρα του και αποδεικνύεται μια τρομερή… μεταγραφή στο πολύ πετυχημένο σύνολο που έχει δημιουργήσει ο Έλληνας τεχνικός με τις επιλογές του.\nΠροηγούμενο άρθροΗλιόπουλος: «Η χώρα δεν μπορεί να εξαρτάται από τα εσωτερικά της Νέας Δημοκρατίας»\nΕπόμενο άρθροΗ Γιουνάιτεντ προσπάθησε να «κλέψει» τον Μπέιλ πριν πάει στην Ρεάλ\nGM Φενέρ για Euroleague: «Καλό που άλλαξε τους κανονισμούς, καταβάλλει κάθε δυνατή προσπάθεια»\nEuroLeague: Όταν ο Κλαβέρ… έφαγε τον Σενγκέλια από τη Βαλένθια\nΡάσφορντ: Χατ-τρικ με αλλαγή σε λιγότερα λεπτά συμμετοχής στο Champions League!\nΟ Στέργιος από τις «Άγριες Μέλισσες» στην λέξη «Πρωθυπουργός» απάντησε «Τσίπρας» (vid)\nΗ μάσκα και οι κινήσεις που πρέπει να κάνουμε για να...\nΠαναιτωλικός: Στην Ελλάδα ο Πάολο Μεντίνα (vid)\nΒανΒλίτ – Κόνλεϊ: Γίνεσαι μπαμπάς; Kάνεις «παπάδες» στα playoffs! (vids)


Η έκθεση «Metamorphica» στο Γενί Τζαμί - ThessalonikiPressThessalonikiPressΗ έκθεση «Metamorphica» στο Γενί Τζαμί - ThessalonikiPress\n8 Μαΐου 201822:43\nΗ Δημοτική Πινακοθήκη Θεσσαλονίκης εγκαινιάζει την Πέμπτη 17 Μαΐου 2018, ώρα 20.00, στο Γενί Τζαμί την έκθεση Metamorphica της Marisa Zattini. Η έκθεση Metamorphica, το τελευταίο πρότζεκτ της εικαστικού και ποιήτριας Marisa Zattini, περιλαμβάνει μια σειρά έργων αφιερωμένων στην έννοια της Φαντασίας και της συνάντησής της με τη Φύση.\nΓια τη σειρά των έργων της με τίτλο Metamorphica η Zattini αναφέρει: Όλα αρχίζουν με τη δική μου προσωπική οπτική του Μανδραγόρα, ενός μαγικού ανθρωποειδούς βοτάνου και με την ενότητα L’indole della Res, που συγκροτείται από ένα ιδανικό herbarium / bestiary – Φυτολόγιο / Βιβλίο με μύθους ζώων όπου όλη η εικονογράφηση είναι εμπνευσμένη από ένα χειρόγραφο του XV αιώνα. Συνεχίζεται με την ενότητα Ali selvatiche, αφιερωμένη στον μύθο του Ίκαρου και εμπνευσμένη από ένα ποίημα του Fabrizio Parrini. Η τελευταία ενότητα με τίτλο Fragilis Mortalitas, συντίθεται από κλεψύδρες αποτελούμενες από μικρά αστέρια, ώστε να καθορίσει την επονομαζόμενη Ώρα των αστεριών (Starry time).\nΗ Ιταλίδα Marisa Zattini γεννήθηκε στο Φορλί το 1956. Πτυχιούχος της Αρχιτεκτονικής Σχολής του Πανεπιστημίου της Φλωρεντίας, εικαστικός, ποιήτρια, καλλιτεχνική διευθύντρια της δικής της εταιρίας σχεδιασμού εκθέσεων σύγχρονης τέχνης, όπως και περιοδικού Τέχνης και Λογοτεχνίας. Επιπλέον, είναι καλλιτεχνική διευθύντρια εκδοτικού οίκου για τη σύγχρονη τέχνη, τη δοκιμιογραφία, τη λογοτεχνία του φανταστικού, την ποίηση, την τοπική ιστορία αλλά και δημιουργός ταινιών και ντοκιμαντέρ για εκθέσεις δικές της και σύγχρονων καλλιτεχνών και ποιητών. Η Zattini, πολυπράγμων και δραστήρια, συστήνεται στο κοινό εκ νέου μέσα από την τελευταία εικαστική δουλειά της, Metamorphica.\nΗ έκθεση διοργανώνεται με την υποστήριξη της αίθουσας τέχνης Τεχνοχώρος, στην Αθήνα, και του Ιταλικού Μορφωτικού Ινστιτούτου, με χορηγό επικοινωνίας την Open Art Gallery.\nΔιάρκεια έκθεσης 17 Μαΐου έως 30 Ιουνίου 2018.


Δημοσίευση 18 Απριλίου 2019, 17:00 / Ανανεώθηκε 18 Απριλίου 2019, 20:54\nΟι δύο δικηγόροι κατηγορούνται για σύσταση εγκληματικής οργάνωσης και για απόπειρα εκβίασης.\nΠροφυλακιστέα η δικηγόρος Χρ. Κιουμουρτζή που κατηγορείται για συμμετοχή στη μαφία των φυλακών\nΜαφία των φυλακών: Νέα πρόσωπα συνεργάτες του κυκλώματος στο «μικροσκόπιο» του ανακριτή\nΡαγδαίες είναι οι εξελίξεις στην πολύκροτη υπόθεση της «μαφίας των φυλακών Κορυδαλλού», καθώς σήμερα το μεσημέρι συνελήφθη ο γνωστός ποινικολόγος και δικηγόρος Αλέξανδρος Λυκουρέζος, Αθήνας, με την κατηγορία ότι εμπλέκεται στην υπόθεση. Εν τω μεταξύ, ένταλμα σύλληψης έχει εκδοθεί και κατά του γνωστού δικηγόρου, Θεόδωρου Παναγόπουλου.\nΟ κ. Λυκουρέζος συνελήφθη σε εκτέλεση εντάλματος σύλληψης που είχε εκδοθεί σε βάρος του από τον ειδικό εφέτη ανακριτή που χειρίζεται την υπόθεση και κρατείται στο μέγαρο της ΓΑΔΑ στη Λ. Αλεξάνδρας, προκειμένου να οδηγηθεί στην Δικαιοσύνη.\nΣύμφωνα με πληροφορίες, ο Αλέξανδρος Λυκουρέζος διώκεται για σύσταση εγκληματικής οργάνωσης και για απόπειρα εκβίασης. Πάντως, σύμφωνα με τον δικηγόρο του, Θρασύβουλο Κονταξή, «το ένταλμα σύλληψης δεν αιτιολογείται. Δεν αντιλαμβάνομαι προς τι εκδόθηκε και ελπίζω να μην συνδέεται με πολιτικές σκοπιμότητες».\nTην ίδια ώρα, έχει εκδοθεί ένταλμα για τη σύλληψη και του δικηγόρου Θεόδωρου Παναγόπουλου που φέρεται να εμπλέκεται στην υπόθεση και διώκεται για τις ίδιες κατηγορίες. Ο συγκεκριμένος δικηγόρος δεν έχει συλληφθεί ακόμη καθώς βρίσκεται εκτός Αθηνών για επαγγελματικούς λόγους.\nΑπό την πλευρά του, ο κ. Παναγόπουλος, μιλώντας στον ΑΝΤ1 είπε ότι μένει άναυδος και πως επιστρέφει στην Αθήνα άμεσα. «Αν αυτό ανταποκρίνεται στην πραγματικότητα που έχει διαρρεύσει, αύριο το πρωί θα εμφανιστώ μόνος μου στον ανακριτή να δω περί τίνος πρόκειται», είπε χαρακτηριστικά. Παράλληλα, δήλωσε ότι δεν είχε ποτέ προσωπική επαφή ή επικοινωνία με τον Μιχάλη Ζαφειρόπουλο, «ούτε τηλεφωνική, ούτε προσωπική, δεν είχα πάει ποτέ στο γραφείο του , δεν είχε έρθει ποτέ στο δικό μου, δεν είχαμε ανταλλάξει email, δεν είχαμε ανταλλάξει sms. Ποτέ. Το δηλώνω κατηγορηματικ\nΥπενθυμίζεται πως ο Αλ. Λυκουρέζος είχε εκπροσωπήσει ως συνήγορος τον προφυλακισμένο ήδη για την υπόθεση της μαφίας των φυλακών Γιώργο Αντωνόπουλο. Στον τελευταίο οι δικαστικές αρχές αποδίδουν μεταξύ άλλων εκβίαση για την απόσπαση χρημάτων του επιχειρηματία Αριστείδη Φλώρου. Στη δικογραφία που έχει σχηματιστεί για την υπόθεση περιλαμβάνεται σχετική κατάθεση του έγκλειστου για την υπόθεση της Energa επιχειρηματία Αριστείδη Φλώρου.


ἀστήρ : Πλούτος από τα σπλάχνα του Αιγαίου\nΕίναι το «ελληνικό Ελντοράντο».\nΜετρά 118 ορυχεία διάσπαρτα σε 38 από τα νησιά του. Και η ιστορία του πηγαίνει 20.000 χρόνια πίσω. Ο λόγος για το Αιγαίο και τους τόπους από όπου από τα σπλάγχνα των νησιών ο άνθρωπος έβγαλε πολύτιμο υλικό για να χτίσει τα σπίτια του, να πλάσει τα αγάλματά του, να φτιάξει τα όπλα και τα εργαλεία του, να γιατρευτεί.\nΑυτός ο μεγάλος κόσμος με τη δική του δυναμική και αυτονομία αποκαλύπτεται μέσα από μια πολυτελή έκδοση που μιλά για τα «Ορυχεία του Αιγαίου» (Εκδ. Μέλισσα) και διατρέχει την ιστορία τους από την αρχαιότητα, με έμφαση όμως στον 19ο και τον 20ό αιώνα για τα 29 από τα 38 νησιά.\nΤα έγκατα των ελληνικών νησιών άρχισαν να πληγώνονται ήδη από το 18000 π.Χ. στη Θάσο στον λόφο Τζίνες, όπου έχουν εντοπιστεί οι αρχαιότερες στην Ευρώπη εξορύξεις ώχρας.\nΣε τι χρησίμευε όμως η ώχρα, που ήταν περιζήτητη; Ο Πλίνιος μαρτυράει πως είναι κατάλληλη για να αποδίδονται οι σκιές στη ζωγραφική. Η κίτρινη και κόκκινη ώχρα ωστόσο- η μίλτος- χρησιμοποιούνταν από τη φαρμακευτική ώς τη ναυπηγική, καθώς εξασφάλιζε αδιαβροχοποίηση των ξύλινων σκαριών. Γι΄ αυτό και την καλύτερη, που παραγόταν στην Κέα, όπως παραθέτει ο Θεόφραστος, την έπαιρναν μονοπωλιακά οι Αθηναίοι. Και σε περίπτωση που οι Κείοι τολμούσαν να μην τηρήσουν τους όρους της συμφωνίας, τους περίμεναν σκληρές κυρώσεις.\nΟ πλούτος των ορυχείων όμως εξακολουθούσε να προσελκύει Δημόσιο και ιδιώτες και στα νεώτερα χρόνια. Ήδη από τη δεκαετία του 1830 θεσπίζεται ειδική νομοθεσία για εκμετάλλευση των ορυχείων από το Δημόσιο και το 1861 ψηφίζεται μεταλλευτική νομοθεσία για τις παραχωρήσεις σε ιδιώτες.\nΤην περίοδο 1870-1907-τη χρυσή εποχή των μεταλλείων- διπλασιάζεται ο πληθυσμός της Σερίφου, ενώ τα εργατικά ατυχήματα και οι δύσκολες συνθήκες προκαλούν τη μυθικών διαστάσεων απεργία των εργατών το 1916, που χαρακτηρίστηκε «το πρώτο ελληνικό σοβιέτ».\nΑπρόσιτα μοιάζουν τα περισσότερα «προϊόντα» των ορυχείων, καθώς μοιάζουν πάντα βαριά, δύσχρηστα και κρυμμένα πίσω από επιστημονικά ονόματα. Κι όμως τα περισσότερα μάς λύνουν τα χέρια καθημερινά κι ας μην ξέρουμε καλά καλά ούτε το όνομά τους, όπως προκύπτει από τις σελίδες του βιβλίου.\nΟ γνωστός μας λιγνίτης- καύσιμο για την παραγωγή ηλεκτρικού ρεύματος και λιπασμάτων- προέρχεται από φυτά.\nΤο ταλκ προέρχεται από το μαλακό πυριτικό ορυκτό του μαγνησίου, τον τάλκη, που αξιοποιείται επίσης στη βυρσοδεψία και τη σχοινοποιία. Τα τοιχώματα στις διώρυγες της Κορίνθου και του Σουέζ έχουν φτιαχτεί από θηραϊκή γη, ένα προϊόν ηφαιστειακών εκρήξεων, που από την αρχαιότητα χρησιμοποιήθηκε για την κατασκευή προκυμαίων και κυματοθραυστών.\nΤο θείο χρησιμοποιείται από την αρχαιότητα για απολυμαντικούς σκοπούς και από τον Μεσαίωνα για την παρασκευή πυρίτιδας και ως εντομοκτόνο, ενώ σήμερα έχει χρήσεις στην πολεμική βιομηχανία και την παραγωγή ελαστικών.\nTην έκδοση, που χαρτογραφεί και καταγράφει την ιστορία των νησιωτικών ορυχείων (εκτός Εύβοιας και Κρήτης) υπογράφουν οι Δήμητρα Μαυροκορδάτου, Λίνα Μενδώνη, Μαρία Μπαλοδήμου, Νίκος Μπελαβίλας, Λήδα Παπαστεφανάκη, Αντώνης Φραγκίσκος.\nΑναρτήθηκε από mikres-ekdoseis στις 11:54\nΕτικέτες Αιγαίο, ελληνικά νησιά, Ελντοράντο, Θάσος, μεταλλεία, Ορυχεία, Ορυχεία στο Αιγαίο, Σέριφος, ταλκ